Ανανέωσε το δίδυμο στην Βέρντερ - Onsports.gr\nOnsports Team\t19 Δεκεμβρίου 2011, 19:01\nΑνανέωσε το δίδυμο στην Βέρντερ\nΟι Τόμας Σάαφ και Κλάους Άλοφς έβαλαν την υπογραφή τους σε νέα συμβόλαια με την Βέρντερ Βρέμης.\nΜε τα συμβόλαια των Τόμας Σάαφ και Κλάους Άλοφς με την Βέρντερ Βρέμης να λήγουν το επόμενο καλοκαίρι, η διοίκηση της ομάδας, αποφάσισε να τους «δέσει» για ακόμα περισσότερο.\nΣυγκεκριμένα ο έμπειρος τεχνικός που βρίσκεται ήδη στην ομάδα τα τελευταία 13 χρόνια, ανανέωσε για ακόμα τρεις σεζόν, ενώ ο Κλάους Άλοφς για τα επόμενα δύο χρόνια.\n«Είναι μία πανέμορφη ημέρα. Έχουμε ακολουθήσει απόλυτα το πλάνο της ομάδας και θα συνεχίσουμε να το ακολουθούμε για πολύ περισσότερο. Θέλουμε να χτίσουμε σε αυτή τη σχέση και να συνεχίσουμε τις επιτυχίες μαζί», είπε ο τεχνικός διευθυντής, Κλάους Άλοφς.


Άποψη: «Γαλάζιες» ιστορίες φυγοδικίας: Ο Χριστοφοράκος και ο Παππάς που έγινε… Λαγός |\nΆποψη: «Γαλάζιες» ιστορίες φυγοδικίας: Ο Χριστοφοράκος και ο Παππάς που έγινε… Λαγός\n26 October, 2020 - 08:00\nΈγραφε στις 22/5/2009 η “Καθημερινή”: “Ανατροπές και αναπάντητα ερωτήματα προκαλεί η επιλογή του βασικού κατηγορουμένου στο σκάνδαλο των «μαύρων ταμείων» της Siemens, κ. Μιχάλη Χριστοφοράκου, να φύγει στη Γερμανία και να μην απολογηθεί. Παρά το γεγονός ότι ο ίδιος ο κ. Χριστοφοράκος διαμηνύει ότι την ερχόμενη εβδομάδα θα επιστρέψει προκειμένου να παρουσιαστεί ενώπιον του ανακριτή, υπάρχουν ισχυρές ενδείξεις ότι σχεδίασε με κάθε λεπτομέρεια τη φυγοδικία του”.\nΌπως όλοι γνωρίζουμε ο Μ. Χριστοφοράκος δεν επέστρεψε και λίγες μέρες μετά έφυγε για την Ουρουγουάη ο Χρήστος Καραβέλας, μεγαλοστέλεχος της Siemens κι αυτός, με αποτέλεσμα οι δύο βασικοί εκπρόσωποι του γερμανικού κολοσσού εξαγωγής διαφθοράς να μην φυλακιστούν ποτέ. Στο μεταξύ εξελίχθηκε ένα τραγέλαφος μετακύλισης ευθυνών με νεαρούς διπλωμάτες να κινδυνεύουν να βρεθούν υπόλογοι για να πάρουν πάνω τους τις ευθύνες που αναλογούσαν στους αρμόδιους υπουργούς.\nΦυσικά ποτέ κανείς δεν τιμωρήθηκε για τα λάθη και τις παραλείψεις που οδήγησαν στη φυγοδικία των δύο και η ζωή συνεχίστηκε με τη ΝΔ να επαναλαμβάνει δέκα χρόνια, μετά τον κυβερνητικό εαυτό της.\nΟ υπαρχηγός της Χρυσής Αυγής Χρήστος Παππάς είναι άφαντος και ο ευρωβουλευτής Γιάννης Λαγός βρίσκεται στις Βρυξέλλες. Με τον δεύτερο τα πράγματα είναι λίγο πιο απλά. Τους ξέφυγε αλλά κάποιος τρόπος θα βρεθεί σε συνεργασία με το ευρωκοινοβούλιο για να τον φέρουν πίσω.\nΜε τον νεοναζί Παππά ο εξευτελισμός της ελληνικής πολιτείας είναι τέλειος. Εκεί που υποτίθεται ότι υπήρχε σχέδιο της ΕΛ.ΑΣ για να τους μπουζουριάσουν μόλις βγει η απόφαση του Δικαστηρίου για την αναστολή, ο υπαρχηγός της εγκληματικής οργάνωσης κάνει την πλάκα του στέλνοντας προκλητικά μηνύματα μέσω του δικηγόρου του.\nΟι απαντήσεις του υπουργείου Προστασίας του Πολίτη ενισχύουν τη γελοιότητα της υπόθεσης. Σε μια ευνομούμενη πολιτεία, λέει, δεν παρακολουθούνται πολίτες. Ούτε το βλέμμα χαμηλά, ούτε συγγνώμη, ούτε σιωπή. Μόνο θράσος και αλαζονεία.\nΗ κυβέρνηση θεωρεί κράτος δικαίου την πολυήμερη κράτηση μαθητών στη ΓΑΔΑ και το σεβασμό στην ελευθερία του Χρυσαυγίτη να διαφύγει. Εκτέθηκε και η ανεκδιήγητη Εισαγγελέας που ζητούσε αναστολή στην εκτέλεση των ποινών με βασικό επιχείρημα ότι οι κατάδικοι δεν πρόκειται να ξεφύγουν.\nΑν παρακολουθούν ελληνικά δελτία ειδήσεων ο Μιχάλης Χριστοφοράκος και ο Χρήστος Καραβέλας από εκεί που βρίσκονται σίγουρα θα το διασκεδάζουν. Θα αναγνωρίζουν και τα πολιτικά πρόσωπα που πρωταγωνιστούν, ίδια είναι πάνω-κάτω. Και μάλλον θα αισθάνονται τυχεροί που στη δική τους φυγοδικία δεν έγινε τόση φασαρία. Αθόρυβα “την έκαναν”.


Στράτος Διονυσίου: Δέκα αγαπημένα τραγούδια του σπουδαίου λαϊκού ερμηνευτή - Ατέχνως\nΒρίσκεστε:Ατέχνως»Πολιτισμός»Μουσική»Στράτος Διονυσίου: Δέκα αγαπημένα τραγούδια του σπουδαίου λαϊκού ερμηνευτή\nΑπό atexnos2019 atexnos2019 στο Μαΐ 11, 2020 Μουσική, Πολιτισμός, Προτεινόμενο\nΤριάντα χρόνια συμπληρώνονται σήμερα, 11 Μαϊου, από τη μέρα που έφυγε από τη ζωή ο σπουδαίος λαϊκός βάρδος Στράτος Διονυσίου. Γεννημένος το 1935 στη Νιγρίτα Σερρών, ο Στ. Διονυσίου υπήρξε ένας από τους κορυφαίους ερμηνευτές του λαϊκού και ελαφρολαϊκού τραγουδιού, με χαρακτηριστική φωνή και διαχρονικές επιτυχίες.\nΣυνεργάστηκε με πληθώρα συνθετών και στιχουργών όπως, μεταξύ άλλων, οι Θανάσης Πολυκανδριώτης, Τάκης Μουσαφίρης, Αλέκος Χρυσοβέργης, Χρήστος Νικολόπουλος, Γιώργος Χατζηνάσιος, Άκης Πάνου, Γιάννης Πάριος και άλλοι.\nΠαρακάτω επιλέξαμε 10 αγαπημένα τραγούδια στου Στράτου Διονυσίου που έγιναν μεγάλες επιτυχίες.\nΜουσική: Μίμης Πλέσσας. Στίχοι: Λευτέρης Παπαδόπουλος.\n2. Ο παλιατζής\nΜουσική: Αντώνης Ρεπάνης. Στίχοι: Δημήτρης Γκούτης.\nΜουσική: Γιώργος Χατζηνάσιος. Στίχοι: Τάσος Οικονόμου.\n4. Να είχα το κουράγιο\nΜουσική: Άκης Πάνου. Στίχοι : Αντώνης Μπακιρτζής.\n5. Ο Σαλονικιός\nΜουσική: Χρήστος Νικολόπουλος. Στίχοι: Λευτέρης Παπαδόπουλος.\n6. Ένα λεπτό περιπτερά\nΜουσική: Τάκης Μουσαφίρης. Στίχοι: Μαριανίνα Κριεζή.\n7. Μας υποχρέωσες\nΜουσική: Αλέκος Χρυσοβέργης. Στίχοι: Σπύρος Γιατράς.\n8. Με σκότωσε γιατί την αγαπούσα\n9. Ο ταξιτζής\nΜουσική: Τάκης Μουσαφίρης. Στίχοι: Βασίλης Παπαδόπουλος.\nΜουσική: Τόλης Βοσκόπουλος. Στίχοι: Μίμης Θειόπουλος.\n10. Καλύτερα μαζί σου και τρελός\nΜουσική: Αλέκος Χρυσοβέργης, Ειρήνη Χρυσοβέργη. Στίχοι: Σπύρος Γιατράς.\nΠροηγούμενη δημοσίευση Σχόλιο του ΚΚΕ για το άνοιγμα των καταστημάτων\nΕπόμενη δημοσίευση Covid-19: Δέκα νέα κρούσματα, κανένας νέος θάνατος το τελευταίο 24ωρο


Τριπλή καραμπόλα στον Μπράλο! Σοβαρά ο ένας τραυματίας (pics) – pes.gr\nHome / Αστυνομικά / Τριπλή καραμπόλα στον Μπράλο! Σοβαρά ο ένας τραυματίας (pics)\nPosted by: Vassilis Batzis in Αστυνομικά, Ειδήσεις, Ελλάδα, ΚΟΙΝΩΝΙΑ, Προτεινόμενα 11 Ιουλίου 2016\t0 49 Views\nΣΥΓΚΡΟΥΣΤΗΚΑΝ ΔΥΟ ΙΧ ΚΑΙ ΕΝΑ ΦΟΡΤΗΓΑΚΙ\nΤριπλή καραμπόλα αυτοκινήτων σημειώθηκε πριν το απόγευμα στο 10ο χιλιόμετρο του δρόμου Λαμίας-Άμφισσας κοντά στον Μπράλο.\nΣτη σύγκρουση ενεπλάκησαν δύο Ι.Χ. και ένα φορτηγάκι καθώς πρώτα τα δύο Ι.Χ. συγκρούστηκαν μετωπικά και στη συνέχεια με το φορτηγάκι χωρίς, ενώ η κυκλοφορία διεκόπη για μία ώρα.\nΤο τροχαίο έγινε λίγο πριν τις 7:00΄ το απόγευμα στο ύψος του “Καρανάσιου”.\nΗ Mercedes είχε κατεύθυνση προς Λαμία και κάτω από αδιευκρίνιστες μέχρι στιγμής συνθήκες συγκρούστηκε αρχικά με το επαγγελματικό βαν, το οποίο βγήκε εκτός οδοστρώματος, ενώ στη συνέχεια συγκρούστηκε μετωπικά με το παλιό λευκό ΙΧ, στο οποίο επέβαιναν ένας ιερέας και δυο καλόγριες.\nO οδηγός της Mercedes, κάτοικος Παύλιανης, σύμφωνα με πληροφορίες έχει τραυματιστεί σοβαρά. Μάλιστα παρέμεινε για αρκετή ώρα εγκλωβισμένος μέσα στο αυτοκίνητο, αφού χρειάστηκε η επέμβαση των πυροσβεστών και των ανδρών της 7ης ΕΜΑΚ για να απεγκλωβιστεί.\nΣτο νοσοκομείο Λαμίας διακομίστηκε επίσης τραυματισμένος, χωρίς ωστόσο να κινδυνεύει η ζωή του και ο νεαρός οδηγός του βαν. Ο ιερέας και οι καλόγριες δεν τραυματίστηκαν.\nΠροανάκριση για τις ακριβείς συνθήκες του τροχαίου διενεργεί η Τροχαία Λαμίας.\nλαμία Μπράλο. Τριπλή καραμπόλα Τροχαία Λαμίας\t2016-07-11\nTagged with: λαμία Μπράλο. Τριπλή καραμπόλα Τροχαία Λαμίας\nPrevious: Η Κολομβία άνοιξε τα σύνορα της για τους πολίτες της Βενεζουέλας και αγόρασαν τα βασικά\nNext: Η φωτογραφία με τους ηλικιωμένους στο Γέρακα που κάνει το γύρο του internet (pics)


Πήρε και δεύτερο Εμπαπέ η Παρί; Το DEAL - επένδυση για το μέλλον! (pic)\nΔιεθνή Παρί Σεν Ζερμέν\nΤην ώρα που στο Παρίσι κάνουν αγώνα να ανανεώσουν τον Κιλιάν Εμπαπέ. Η διοίκηση προέβη σε μία κίνηση για να ενισχύσει τα κίνητρα και τους δεσμούς του 22χρονου σούπερ σταρ με το κλαμπ:\nΥπέγραψε συμβόλαιο με τον αδερφό του, Εθάν Εμπαπέ έως το 2024, Οπως ανακοίνωσε την Παρασκευή (25/06).\nΟ 15χρονος Εθάν, ήταν μέλος των τμημάτων υποδομής της Παρί. Και μαζί με τον Σενί Μαγιουλού υπέγραψαν τα πρώτα τους επαγγελματικά συμβόλαια. Διάρκειας 3 ετών.\n«Γεννημένοι το 2006, οι δύο νεαροί και πολλά υποσχόμενοι παίκτες ανήκαν στην ακαδημία της Παρί. Πλέον έδεσαν το μέλλον τους με το κλαμπ για τα επόμενα τρία χρόνια» ανέφερε χαρακτηριστικά η ανακοίνωση της Παρί.\nEthan Mbappé, czyli 15-letni brat Kyliana podpisał 3-letni kontakt z PSG. pic.twitter.com/Pqtpa7WNXR\n— Nasz Futbol (@NaszFutbol) June 26, 2021\nTAGS: Παρί Σεν ΖερμένLigue 1ΑκαδημιεςΓΑΛΛΙΑΚιλιάν ΕμπαπέμεταγραφηΣυμβόλαιοΔΙΕΘΝΗDEALαδερφόςΜαγιουλού


Χαιρετισμός του Αλέξη Τσίπρα στην εκδήλωση του ΣΥΡΙΖΑ με τίτλο: «Το Ελληνικό ΔΕΝ Πωλείται» - notia.gr\nΧαιρετισμός του Αλέξη Τσίπρα στην εκδήλωση του ΣΥΡΙΖΑ με τίτλο: «Το Ελληνικό ΔΕΝ Πωλείται»\nΑλέξης Τσίπρας: Δεν πρόκειται να εγκαταλείψουμε τη μάχη για να μετατραπεί το Ελληνικό σε Μητροπολιτικό Πάρκο>\nΒρισκόμαστε πάλι όλοι και όλες εδώ, στην πρώτη γραμμή.\nΓια να υπερασπιστούμε για μια ακόμη φορά τον δημόσιο χώρο.\nΓια να υπερασπιστούμε για μια ακόμη φορά τον δημόσιο πλούτο.\nΣτη σημερινή συγκέντρωση έχουμε παρόντες και παρούσες υποψήφιους δημάρχους, την υποψήφια περιφερειάρχη, αλλά παρότι σε προεκλογική περίοδο, δεν είναι προεκλογική συγκέντρωση, δεν είναι η αρχή της προεκλογικής καμπάνιας. Είναι ακόμα ένας σταθμός σε έναν αγώνα που κρατά πολλά χρόνια, τουλάχιστον δέκα χρόνια.\nΣτο Ελληνικό όλα αυτά τα χρόνια συγκρούονται δύο κόσμοι. Αυτός που υπερασπίζεται με αγώνες το δημόσιο συμφέρον και αυτός που ευνοεί τα ιδιωτικά κερδοσκοπικά συμφέροντα. Αυτός που υπερασπίζεται την ήπια ανάπτυξη με σεβασμό στο περιβάλλον και αυτός που προωθεί την Fast track εκποίηση. Αυτός που υπερασπίζεται τη βιώσιμη ανάπτυξη, τους ελεύθερους χώρους, τη πρόσβαση των πολιτών στο θαλάσσιο μέτωπο, τη προοπτική του μητροπολιτικού πάρκου και αυτός που στόχο έχει να μετατρέψει την περιοχή σε ένα θύλακα τζόγου, τσιμέντου και πλούτου για τους λίγους.\nΕπιτρέψτε μου εισαγωγικά να πω μόνο δυο λόγια για τη σκοπιμότητα της εκποίησης του δημόσιου πλούτου μέσω του ΤΑΙΠΕΔ, αφού και το Ελληνικό αποτελεί πια μέρος αυτής της ευρύτερης διαδικασίας. Εδώ και τρία χρόνια, σε όλη την Ελλάδα εξελίσσεται μια πρωτοφανής διαδικασία εκποίησης της δημόσιας περιουσίας. Με όρους ληστρικούς προς το δημόσιο συμφέρον. Ο στόχος αυτής της διαδικασίας είναι υποτίθεται η μείωση του δημόσιου χρέους. Αυτό όμως είναι το πρόσχημα, γιατί στη πραγματικότητα ο στόχος είναι η εξυπηρέτηση ιδιωτικών κερδοσκοπικών συμφερόντων. Άλλωστε το δημόσιο χρέος στα χρόνια του μνημονίου εκτινάχθηκε αντι να μειωθεί από το 120% του ΑΕΠ, στο 175% του ΑΕΠ. Και οι προβλέψεις είναι ότι αν συνεχίσουμε την πολιτική των μνημονίων, του χρόνου θα είναι στο 205% του ΑΕΠ. Συνεπώς είναι απολύτως παράλογο να επιμένουν κάποιοι ότι ξεπουλώντας όλη τη δημόσια περιουσία, μπορούμε να συνεισφέρουμε στη μείωση του δημόσιου χρέους.\nΣας θυμίζω δε, ότι από τις φιλόδοξες προβλέψεις περί εσόδων 50 δις από τις ιδιοτικοποιήσεις, που προβλέπονταν στο πρώτο Μνημόνιο, αργότερα έγιναν 22 δις, στο δεύτερο μνημόνιο, ενώ το ίδιο το ΤΑΙΠΕΔ στις πιο φιλόδοξες αποτιμήσεις του μιλάει για 15 δισ.\nΣτην πραγματικότητα, όμως, όλοι γνωρίζουν ότι, ακόμα και αν τα εκποιήσουν όλα, ακόμα κι αν βάλουν πωλητήριο και στην ίδια την Ακρόπολη και μετατρέψουν την Ελλάδα σε μοναδική χώρα στον κόσμο χωρίς δημόσια περιουσία, με την τρέχουσα υποτίμηση αξιών, δύσκολα θα φθάσουν τα 7-8 δις.\nΑς σταματήσουν λοιπόν το μύθο ότι προχωρούν σε αυτό το ακραίο και παράλογο σχέδιο της εκποίησης του δημόσιου πλούτου, προκειμένου να σώσουν τη χώρα από το χρέος.\nΤο δεύτερο που θέλω να τονίσω είναι ότι το ΤΑΙΠΕΔ είναι ένα απίστευτο σκάνδαλο από μόνο του. Ένα εκτροφείο σκανδάλων. Και είναι πρωτοφανές σε μια ευνομούμενη χώρα, η αξιωματική αντιπολίτευση να ζητά τα πρακτικά των συνεδριάσεων του ΤΑΙΠΕΔ και να αρνούνται να τα προσκομίσουν.\nΕίναι πρωτοφανές και αδιανόητο, μια κλίκα να αποφασίζει για το μέλλον του δημόσιου πλούτου, δίχως διαφάνεια, δίχως κοινοβουλευτική εποπτεία και έλεγχο, λες και πρόκειται για τα αμπελοχώραφα που κληρονόμησαν από τους παππούδες τους.\nΚαι επειδή ήδη έχουμε καταγγείλει μια σειρά από σκανδαλώδεις διαδικασίες εκποίησης δημόσιου πλούτου από τη πλευρά του ΤΑΙΠΕΔ, που θίγουν κατάφορα το δημόσιο συμφέρον, έχουμε επανηλειμένα τονίσει κάτι που θα επαναλάβω και σήμερα:\nΌλες οι συμβάσεις, όλες οι παραχωρήσεις δημόσιου πλούτου, θα επανελεγχθούν ως προς τη νομιμότητα και ως προς τη διασφάλιση του δημόσιου συμφέροντος, από τη νέα Βουλή που θα προκύψει από τις εκλογές που σύντομα θα δώσουν εντολή σχηματισμού κυβέρνησης κοινωνικής σωτηρίας, στον ΣΥΡΙΖΑ.\nΑς το έχουν όλοι αυτό καλά στο μυαλό τους. Και όπου η νέα Βουλή θα κρίνει, ότι το δημόσιο συμφέρον δεν διασφαλίζεται, δε θα διστάσουμε να ακυρώσουμε ή να αναθεωρήσουμε συμβάσεις και ειλλημένες αποφάσεις. Και κάτι ακόμα: Τίποτα και κανένας δε θα ξεχαστεί. Όσοι με πράξεις ή παραλήψεις έβλαψαν το δημόσιο συμφέρον, θα κριθούν από τη δικαιοσύνη για τις πράξεις και τις παραλήψεις τους.\nΣε ότι αφορά ειδικότερα το ελληνικό, φίλες και φίλοι, θα πω μονάχα δυο λόγια από καρδιάς, γιατί λεπτομέρειες θα πουν και η Νάντια και η υποψήφια και αυριανή περιφερειάρχης της Αττικής, η Ρένα η Δούρου.\nΓια εμάς το Ελληνικό δεν είναι ένα πολεοδομικό, πόσο δε μάλλον οικονομικό πρότζεκτ. Για μας το Ελληνικό, είναι κομμάτι της συλλογικής μας αγωνιστικής συνείδησης. Είναι το τοπόσημο των αγώνων των κινημάτων πόλης για την υπεράσπιση του δημόσιου χώρου. Είναι οι αγώνες των πολιτών που ρίξανε τα κάγκελα για να έχουν πρόσβαση στη παραλία. Είναι οι αγώνες του Χρίστου Κορτζίδη, που με διακινδύνευση της ζωής του, τα έβαλε με τα συμφέροντα και με τη μαφία της νύχτας. Δεν είναι λοιπόν για μας ένα πρότζεκτ το Ελληνικό, αλλά κατάθεση ψυχής, είναι το μοντέλο της αυτοδιαχείρισης, της κινηματικής και συλλογικής δράσης. Είναι η εναλλακτική αντίληψη που έχουμε για την κοινωνία, την οικονομία και το περιβάλλον.\nΘα μου πουν, όμως, πολλοί, εντάξει όλα αυτά αλλά αύριο θα γίνετε κυβέρνηση, έχετε πρόταση. Η απάντηση είναι ότι όποια κι αν είναι η δική μας πρόταση, δε θα μπορούσαμε, στο Ελληνικό ιδίως, να αγνοήσουμε τη γνώμη της τοπικής κοινωνίας που αγωνίζεται χρόνια, αλλά και τις προτάσεις των επιστημονικών φορέων για την αξιοποίηση της έκτασης του παλαιού αεροδρομίου, προς όφελος του δημόσιου συμφέροντος. Για το Ελληνικό και την παράκτια ζώνη, για τις εγκαταστάσεις του Αγ. Κοσμά, για τον Σαρωνικό, υπάρχει εναλλακτικό σχέδιο και πρόταση.\nΑπό την τοπική αυτοδιοίκηση, από το Μετσόβιο Πολυτεχνείο, από τα κινήματα και τις κινήσεις πολιτών. Τεκμηριωμένη και κοστολογημένη. Που αποτρέπει την καταστροφή ενός ευλογημένου τόπου, του αττικού τοπίου.\nΑπό την κοινωνία των πολιτών δεν εκπέμπεται μόνο σήμα άρνησης και διαμαρτυρίας, όπως πολλοί σπεύδουν να κατηγορήσουν. Εκπέμπεται σήμα και όραμα. Για την πόλη που σχεδιάζεται, κτίζεται και αλλάζει με δημοκρατία και αλληλεγγύη.\nΌχι για να δοθούν ελάχιστα εκατομμύρια στον ειδικό λογαριασμό που έχουν ανοίξει οι δανειστές για το χρέος. Όχι για να μπαίνουν προσβλητικές ρήτρες όπου το δημόσιο θα είναι υπόλογο έναντι των «επενδυτών» ακόμα και για κάθε νόμιμη πράξη και ενέργειά του. Αλλά για να αξιοποιηθεί αρμονικά, λειτουργικά, περιβαλλοντικά ένα σημαντικό απόθεμα δημόσιου ελεύθερου χώρου, μέσα στο τραυματισμένο πολεοδομικό συγκρότημα της Αθήνας.\nΤη μάχη για να μετατραπεί το Ελληνικό σε Μητροπολιτικό Πάρκο, ανοιχτό σε όλους και όλες τους πολίτες του ευρύτερου πολεοδομικού συγκροτήματος, δε πρόκειται να την εγκαταλείψουμε. Δεν θα εγκαταλείψουμε τους πολίτες και το όραμα για ποιότητα ζωής. Και αυτό το όραμα μπορεί να είναι ρεαλιστικό. Γιατί είναι πολύ κοντά η μεγάλη ανατροπή, που θα βάλει ξανά στο επίκεντρο της πολιτικής τις ανάγκες των πολλών. Τον άνθρωπο και το περιβάλλον, πάνω από τα κέρδη.


«Ο Κατσίφας εκδήλωνε με υπερβολικό τρόπο την αγάπη για την πατρίδα» | Έθνος\nΕΛΛΑΔΑ 30.10.2018 07:14\nΤελευταία Ενημέρωση 30.10.2018 07:18\nΈκκληση για ψυχραιμία από τοπικούς παράγοντες μετά το συμβάν με τον Κωνσταντίνο Κατσίφα\nΗ θυσία ή η τρέλα του Κωνσταντίνου ας μην προκαλέσει αντιδράσεις στην τοπική κοινωνία. Αντίθετα, ας γίνει αφορµή για να ξεκινήσει µια σοβαρή συζήτηση για την ελληνική µειονότητα, η οποία αντιµετωπίζει αφενός εχθρικό κλίµα από την αλβανική πλευρά και αφετέρου την αδιαφορία της ελληνικής Πολιτείας» δήλωσε στο «Εθνος» ο πρώην πρόεδρος της πολιτικής οργάνωσης της ελληνικής µειονότητας «Οµόνοια», Λεωνίδας Παππάς.\_\nΟ κ. Παππάς, ο οποίος είναι πολιτικός µηχανικός, γνώριζε τον Κωνσταντίνο Κατσίφα, τον οποίο χαρακτήρισε «εξαιρετικό τεχνίτη αλουµινίου», και µάλιστα τον είχε χρησιµοποιήσει σε κάποια έργα. «Ο Κωνσταντίνος εκδήλωνε µε υπερβολικό τρόπο την αγάπη του στην Ελλάδα, αλλά δεν ήταν ούτε ακραίος ούτε εθνικιστής. Ηταν µια τρέλα να βγει µε όπλο στην πλατεία του χωριού, αλλά αυτό δεν σηµαίνει ότι έπρεπε να τον σκοτώσουν εν ψυχρώ. Ολες οι µαρτυρίες λένε ότι πυροβόλησε στον αέρα και οι σφαίρες που βρήκαν σε οχήµατα ίσως να ήταν αδέσποτες. Εδώ ακούγονται πολλά, η αστυνοµία µπορούσε εύκολα να τον αφοπλίσει, αλλά επέλεξε να τον σκοτώσει» προσέθεσε.\nΟ Κωνσταντίνος Κατσίφας γεννήθηκε στους Βουλιαράτες, αλλά πηγαινοερχόταν στην Ελλάδα, όπου ζει η σύζυγός του µε την ανήλικη κόρη τους. Το ζευγάρι ήταν σε διάσταση, αλλά το τελευταίο διάστηµα γίνονταν προσπάθειες επανασύνδεσης και για τον λόγο αυτό ο 35χρονος περνούσε πολύ καιρό στην Ελλάδα, ενώ στην Αθήνα διαµένουν και οι δύο αδελφές του, οι οποίες επέστρεψαν χθες στο χωριό προκειµένου να συµπαρασταθούν στην οικογένεια. Και ο ίδιος είχε ζήσει στην Αθήνα, όπου το 2006 συνελήφθη στο Χαλάνδρι για υπόθεση ναρκωτικών, αλλά και στα Ιωάννινα, όπου εργαζόταν.\nΣτους Βουλιαράτες, που από χθες «πολιορκούνται» από ελληνικά και αλβανικά ΜΜΕ, οι κάτοικοι είναι ανάστατοι. «Το έφαγαν το παιδί µου. Ενας λεβέντης ήταν και καλό παιδί. Γιατί τον είχαν γινάτι;» φώναζε η µητέρα του, Βασιλική Κατσίφα, ενώ ο πατέρας του, Γιάννης, µέσα στον πόνο του µονολογούσε «και λάθος να έκανε που βγήκε µε το όπλο, έπρεπε να τον συλλάβουν για να είναι ζωντανός». Παράλληλα, ψυχραιµία και χαµηλούς τόνους συνιστά ο δήµαρχος ∆ρόπολης, Αχιλλέας Νέτσικας, ο οποίος βρισκόταν χθες όλη µέρα στους Βουλιαράτες. «Πρέπει να µείνουµε όλοι ψύχραιµοι, γιατί αυτό που συνέβη στον µικρό και φιλήσυχο δήµο µας είναι ανήκουστο» δήλωσε στο «Εθνος».\nΑκόµη, τη θλίψη και την αγανάκτησή της εξέφρασε µε ανακοίνωση η «Οµόνοια». «Οι αστυνοµικές δυνάµεις, παραβλέποντας κανόνες ακινητοποίησης µεµονωµένου ατόµου, οδηγήθηκαν στην εκτέλεσή του. Προφανώς δεν είναι µόνο ζήτηµα παραβίασης του βασικού δικαιώµατος του ανθρώπου, αυτό της ζωής. Είναι το όλο ψυχολογικό κλίµα βίας που συντελείται εις βάρος της ελληνικής εθνικής µειονότητας» αναφέρεται στην ανακοίνωση. Η σορός του 35χρονου παραµένει στο νεκροτοµείο του νοσοκοµείου Αργυροκάστρου και η οικογένειά του ενηµερώθηκε ότι δεν έχουν ολοκληρωθεί ακόµη όλες οι διαδικασίες προκειµένου να την παραλάβουν. Οι γονείς του, ωστόσο, ζητούν τη µεσολάβηση της ελληνικής Πολιτείας για να γίνει νεκροψία-νεκροτοµή και από Ελληνα ιατροδικαστή, καθώς και να επιληφθεί της έρευνας Ελληνας πραγµατογνώµονας.


Αρχαίο Φως / John Banville | Mon petit Cafe de Humanite\n14 Ιουνίου 2017 16 Μαΐου 2018 / Mon petit Cafe de Humanite\nΠοια είναι η κατάλληλη ηλικία για να αναπολήσει κάποιος το πρώτο ερωτικό του σκίρτημα; Και όταν το κάνει, θα είναι σε θέση να τα θυμηθεί όλα όπως έγιναν ή θα εξιδανικεύσει και θα ωραιοποιήσει τις καταστάσεις; Ποιος ο ρόλος της Μνήμης στη ζωή των ανθρώπων γενικότερα;\nΟ Μπάνβιλ στο παρόν μυθιστόρημα παίζει με το Χρόνο και τη ζωή ενός 65χρονου που έχει πληγεί από την αυτοκτονία της κόρης του και θέλοντας να γράψει ένα βιβλίο-επιστολή(;) αναπολεί την εφηβική του ηλικία σε μια επαρχία της Ιρλανδίας.\nΟ 65χρονος Αλεξάντερ Κλιβ, άνεργος ηθοποιός εδώ και χρόνια, βιώνει μαζί με την γυναίκα του την ξαφνική απώλεια της μοναχοκόρης τους. Έχουν κλειστεί και οι δυο σε μια καθημερινή ρουτίνα, στην οποία παρεμβαίνουν πού και πού αχτίδες φωτός, τόσο κυριολεκτικές όσο και μεταφορικές. Μία από αυτές τις εκλάμψεις θα είναι και η θύμηση του πρώτου ερωτικού σκιρτήματος του Αλεξάντερ. Γυρνάμε 50 χρόνια πίσω σε μια επαρχιακή περιοχή της Ιρλανδίας, όπου ο ήρωας θα ερωτευτεί την κατά 20 χρόνια μεγαλύτερή του, μητέρα του καλύτερού του φίλου, την κυρία Γκρέι, όπως θα αναφέρεται χαρακτηριστικά σε όλο το μυθιστόρημα. Οι δυο τους θα συνάψουν μια απαγορευμένη σχέση η οποία θα κρατήσει κάτι λιγότερο από πέντε μήνες. Ωστόσο στα μάτια του έφηβου Αλεξάντερ, αλλά και στου ενήλικα, θα κρατήσει παραπάνω και θα τον καθορίσει για το υπόλοιπο της ζωής του.\nΤαυτόχρονα με την αφήγηση αλά Λολίτα στο αντίστροφο, ο Μπάνβιλ θα βάλει τον ήρωά του να συμμετέχει στα γυρίσματα μιας ταινίας με τον καθόλου τυχαίο τίτλο Η επινόηση του παρελθόντος. Εκεί θα έρθει αντιμέτωπος όχι μόνο με το σενάριο που είναι γεμάτο αναφορές στον Χρόνο αλλά και στη Φιλοσοφία, αλλά και με την συμπρωταγωνίστριά του η οποία έχει αυτοκαταστροφικές τάσεις, κάτι που του θυμίζει την κόρη του.\n«Αν είχα δείξει την πρέπουσα προσοχή στο χρόνο και τα μυστήριά του, τότε ίσως να μπορούσε να εξηγηθεί το τσίμπημα της ακαθόριστης λύπης στην καρδιά. Αλλά ήμουν νέος και δεν διέκρινα στον ορίζοντα το τέλος, κανενός είδους τέλος..»\nΔιαβάζοντας το μυθιστόρημα είχα την εντύπωση ότι μου έλειπαν πολλά κομμάτια για να κατανοήσω αναφορές του συγγραφέα. Και πώς όχι άλλωστε, αφού το βιβλίο αποτελεί το τελευταίο μέρος μιας άτυπης τετραλογίας (Έκλειψη, Θάλασσα, Σάβανο) με πρωταγωνιστές τόσο τους ήρωες του παρόντος βιβλίου όσο και ονόματα που τυχαία (ή όχι) προσπερνούν τις σελίδες μας. Ωστόσο αυτό που με κράτησε στις «μπερδεμένες ζωές» του Μπάνβιλ, όπως αναφέρει η κριτικός του New Yorker Joan Acocella, ήταν η μαγική του γραφή. Ο Μπάνβιλ ακολουθεί πιστά τη συμβουλή του Orwell «ότι η λογοτεχνία πρέπει να είναι καθαρό γυαλί που μας επιτρέπει να βλέπουμε μέσα από αυτό».\n«Πόσο συχνά μοιάζει το παρελθόν με παζλ από το οποίο λείπουν τα πιο καίρια κομμάτια.»\nΥπέροχος γλωσσοπλάστης, άριστος χρήστης της γλώσσας και των γραμματικών της στοιχείων, εξαιρετικός στις λεπτομερείς περιγραφές σκηνών αλλά και συναισθημάτων. Πολλές φορές είχα την εντύπωση ότι περπατούσα μαζί με τους ήρωες και διέκρινα στον δρόμο τα λουλούδια και τις αποχρώσεις που έπαιρναν από το «Αρχαίο Φως». Ένα βιβλίο γεμάτο γρίφους για την ανθρώπινη μνήμη και για το ποια είναι η σημασία της στη ζωή μας. Προφανώς και διαβάζεται αυτοτελώς, μόνο και μόνο για να απολαύσει κανείς αυτή την εξαιρετική μαεστρία του λόγου, να ταξιδέψει σε μια επαρχία της Ιρλανδίας εκεί γύρω στις αρχές του ’60 και τέλος να κατανοήσει το μυαλό και τις εκφάνσεις του ενός 65χρονου που αναπολεί λάθη ή και όχι.\nΟ συγγραφέας έχει βραβευτεί πολλές φορές και θεωρείται ένας από τους καλύτερους ιρλανδούς εκπροσώπους της λογοτεχνίας. Το 2005 βραβεύεται με το Booker για το μυθιστόρημα η Θάλασσα. Ο Μπάνβιλ γράφει και με μια άλλη ταυτότητα- ψευδώνυμο αυτή του Μπέντζαμιν Μπλακ. Δεν είναι τυχαίο ότι ακόμη και εδώ κυριαρχεί ένας άτυπος δυισμός, τόσο του συγγραφέα όσο και αυτόν που συναντήσαμε στους ήρωες του παραπάνω μυθιστορήματος.\nΤο παρόν βιβλίο έχει βραβευτεί με το Ιρλανδικό βραβείο ως Μυθιστόρημα της Χρονιάς το 2012.\nΚυκλοφορεί από τις εκδόσεις Καστανιώτη και έχει μεταφραστεί από τα αγγλικά από την Τόνια Κοβαλένκο.\n[Η αρχική παρουσίαση της κριτικής έγινε στο site «Dreamers & Co» στις 14/06/2017]\nBookReview,Books,Εκδόσεις Καστανιώτη,Μεταφρασμένη Λογοτεχνία,John Banville\n← Αβελάρδος και Ελοΐζα / Γιάννης Καλαβριανός\nOmega Minor / Paul Verhaeghen →


Μια 20χρονη ξανθιά καλλονή έχει κάνει άνω - κάτω Σακίρα και Πικέ - Black News\nΤις τελευταίες ώρες η είδηση ότι η Σακίρα και ο Πικέ χωρίζουν εξαιτίας απιστίας του δεύτερου κάνει το γύρο του διαδικτύου. Είναι αλήθεια ή πρόκειται απλά για φήμες;\nΑρχικά τα ΜΜΕ της Ισπανίας έγραψαν για τη μετακόμιση του άσου της Μπαρτσελόνα στο σπίτι του στη Βαρκελώνη και για επισκέψεις σε μπαρ στην πρωτεύουσα της Καταλονίας μαζί με τον συμπαίκτη του Ρίκι Πουτς, έχοντας στην παρέα τους… αιθέριες γυναικείες υπάρξεις.\nΣήμερα το περιοδικό «Cuore» προχωράει σε νέες αποκαλύψεις και μάλιστα αναφέρει ότι υπάρχει τρίτο πρόσωπο! Πρόκειται, όπως γράφει, για μια 20χρονη ξανθιά καλλονή, η οποία σπουδάζει και εργάζεται ως υποδοχή σε κλαμπ και χώρους εκδηλώσεων.\nΩστόσο, το βασικό πρόβλημα της ποπ σταρ αυτή την εποχή δεν είναι το διαζύγιο, αλλά οι εκκρεμότητές της με την εφορία.\nΗ Σακίρα έχει κληθεί να παρουσιαστεί στις 12 Ιουνίου σε δικαστήριο στην περιφέρεια της Βαρκελώνης για φερόμενη οικονομική απάτη ύψους σχεδόν 14,5 εκατομμυρίων ευρώ. Η ακροαματική διαδικασία ορίστηκε για τις 12 Ιουνίου στις 10:00 τοπική ώρα.\nΤο ζευγάρι πάντως τηρεί «σιγή ιχθύος» και δεν επιβεβαιώνει, ούτε διαψεύδει κάτι.


«Λουίζ Λεκαβαλιέ- Εν κινήσει» στο Βολιώτικο CineDoc - TheNewspaper.gr\n-174 min. ago-Bόλος: Σύλληψη πέντε ατόμων που οδηγούσαν χωρίς δίπλωμα\n-173 min. ago-Χωρίς νερό αύριο Τρίτη δρόμοι στη συνοικία της Νέας Σμύρνης στη Λάρισα\n-169 min. ago-Καρύδης – Ο σεισμός ήταν πολύ κοντά, σχεδόν κάτω από τα σπίτια\n-168 min. ago-Βόλος: Μία νεκρή, ένας σε κρίσιμη κατάσταση και τρεις θετικοί στον COVID από διασπορά σε καφενείο\n-166 min. ago-Εσώρουχο του Τζόρνταν πουλήθηκε για 2.784 δολάρια\n-154 min. ago-Σφοδρή σύγκρουση οχημάτων στον πολύπαθο δρόμο Καρδίτσα - Δέλτα (+Φώτο +Βίντεο)\n-149 min. ago-Σεισμός στην Κρήτη – Ζευγάρι γλίτωσε από κατολίσθηση – Τεράστιοι βράχοι μία ανάσα από το αυτοκίνητο\n-147 min. ago-Η Media Day του Ερασιτέχνη Ολυμπιακού: «Να πρωταγωνιστήσουμε παντού, στόχος η κατάκτηση τίτλων»\n-146 min. ago-ΟΤΑ Μαγνησίας κατά Δήμου Ρήγα Φεραίου\n-144 min. ago-Στηρίζουν το Δ.Σ. της ΕΛΜΕ Λάρισας οι πρόεδροι των ΕΛΜΕ όλης της χώρας – Δείτε την ανακοίνωση\nΗ ταινία «Λουίζ Λεκαβαλιέ- Εν κινήσει» αφηγείται την ζωή και το έργο της χορεύτριας Louise Lecavalier, η τέχνη της οποίας ξεπερνά τους περιορισμούς του ανθρώπινου σώματος στην αναζήτηση της τέλειας κίνησης. Σε συνδιοργάνωση με την Διεύθυνση Πολιτισμού του ΔΟΕΠΑΠ-ΔΗΠΕΘΕ του Δήμου Βόλου. Την προβολή θα συνοδεύσει μια αναλυτική προσέγγιση πάνω στο σύγχρονο χορό από την Δρ. Ελένη Τσομπανάκη, Παιδαγωγικό Τμήμα Προσχολικής Εκπαίδευσης, Πανεπιστήμιο Θεσσαλίας.\nΤο ταλέντο, η δημιουργικότητα και η εκρηκτική ενέργεια της Λουίζ Λεκαβαλιέ ήταν αρκετά για να την κάνουν να ξεχωρίσει και να την καθιερώσουν ως ένα από τα μεγαλύτερα ονόματα του σύγχρονου χορού. Χρόνια μετά το γύρισμα του θρυλικού χορευτικού ντουέτου της στο πλευρό του Ντέιβιντ Μπάουι, παρακολουθούμε την Λεκαβαλιέ να δημιουργεί στο στούντιο της νέες χορογραφίες για τις σόλο παραστάσεις της. Τα χρόνια μπορεί να έχουν περάσει, αλλά το πάθος της Λεκαβαλιέ για το χορό και την κίνηση παραμένουν αναλλοίωτα!!\nΑλλαγή ημερομηνίας για τη συναυλία του Σ. Μάλαμα στο Βελεστίνο\nΕκείνος & εκείνος – Stand up comedy με Λευτέρη Ελευθερίου και Αντώνη Κρόμπα στον Βόλο


Ισχυρή έκρηξη στη Δάφνη\nΠρώτη καταχώρηση: Παρασκευή, 7 Ιουνίου 2013, 04:20\nΗ αντιτρομοκρατική υπηρεσία ανέλαβε τις έρευνες μετά τη βομβιστική ενέργεια τα ξημερώματα στη Δάφνη. Είχε προηγηθεί, στις 04.15, προειδοποιητικό τηλεφώνημα στην ηλεκτρονική εφημερίδα zougla.gr και στον ΑΝΤ1, όπου άγνωστος ανέφερε ότι θα εκραγεί βόμβα στη συμβολή των οδών Διομήδους 3 και Αγίας Βαρβάρας στη Δάφνη, δίνοντας χρονικό περιθώριο 20 λεπτών.\nΣύμφωνα με τις πρώτες πληροφορίες η βόμβα είχε τοποθετηθεί κάτω από το ιδιωτικό αυτοκίνητο μάρκας BMW, με αριθμό κυκλοφορίας ΖΖΜ 1551, της διευθύντριας των φυλακών Κορυδαλλού Μαρίας Στέφη.\nΣτις 4.42 τα ξημερώματα εξερράγη η βόμβα, η οποία ήταν τοποθετημένη κάτω από όχημα. Το όχημα ήταν σταθμευμένο έξω από πολυκατοικία και πήρε φωτιά. Στο σημείο έσπευσαν δύο οχήματα της Πυροσβεστικής Υπηρεσίας με πέντε άνδρες, οι οποίοι έσβησαν τη φωτιά από το όχημα. Στις 09.40 γερανός της αστυνομίας πήρε το αυτοκίνητο, το οποίο θα μεταφερθεί στα εργαστήρια της αντιτρομοκρατικής για περαιτέρω έρευνα.\nΗ φωτιά λίγο έλειψε να επεκταθεί σε παρακείμενα οχήματα, αλλά την τελευταία στιγμή, οι άνδρες της Πυροσβεστικής Υπηρεσίας, έλεγξαν την κατάσταση.\nΝωρίτερα, το zougla.gr στις 4.15 τα ξημερώματα, δέχθηκε απειλητικό τηλεφώνημα για βόμβα στη συμβολή των οδών Διομήδους 3 και Αγίας Βαρβάρας. Δόθηκε διορία 20 λεπτών.\nΕπιμέλεια: Μαριάννα Μαρμαρά - Μάριος Βελέντζας\nΤελευταία ενημέρωση: Παρασκευή, 7 Ιουνίου 2013, 11:22


Εκλογές στην Ολλανδία: Πρώτος ο Ρούτε – Arouraios.gr – Ειδήσεις\nΕκλογές στην Ολλανδία: Πρώτος ο Ρούτε\nΤο κόμμα του Ολλανδού πρωθυπουργού Μαρκ Ρούτε, VVD, είναι ο νικητής των βουλευτικών εκλογών στην Ολλανδία, σύμφωνα με τα αποτελέσματα των exit polls.\nΟ Ρούτε συγκεντρώνει 31 έδρες από τις 150 και ακολουθεί ο ακροδεξιός, αντιισλαμιστής Βίλντερς με το PVV με 19 έδρες.\nΑπό 19 έδρες καταλαμβάνουν επίσης το κεντροδεξιό CDA (Χριστιανοδημοκρατική Έκκληση) και το φιλελεύθερο D66 (Δημοκράτες 66).\nΣύμφωνα με τις πρώτες εκτιμήσεις, ο Ρούτε συγκέντρωσε αρκετά μεγαλύτερο ποσοστό από ότι του έδιναν οι δημοσκοπήσεις (αν και οι 31 έδρες που φαίνεται να εξασφαλίζει το κόμμα του είναι σημαντικά μειωμένες από τις 41 έδρες των προηγούμενων εκλογών) και πιθανότατα θα καταφέρει να σχηματίσει κυβέρνηση. Αντίθετα, το ποσοστό του κόμματος του Βίλντερς είναι χαμηλότερο από αυτό που αναμενόταν προεκλογικά.\nΜε ανάρτησή του στο Twitter ο Γκερτ Βίλντερς παραδέχεται ουσιαστικά την πρωτιά του αντιπάλου του, τονίζοντας: “Κερδίσαμε έδρες στο κοινοβούλιο! Η πρώτη μας νίκη επετεύχθη! Και ο Ρούτε δεν έχει τελειώσει μαζί μου!”.\nΔραματική είναι η πτώση του κόμματος του κεντροαριστερού Κόμματος Εργασίας, που από τη δεύτερη θέση στις προηγούμενες εκλογές κατρακυλά στην έβδομη, με ποσοστό κοντά στο 6%, που είναι το χαμηλότερο στην ιστορία της παράταξης. Το Κόμμα Εργασίας, σύμφωνα με τα exit polls, θα εξασφαλίσει 9 έδρες, σε σύγκριση με τις 38 των εκλογών του 2012, μια πτώση 29 εδρών.\nΤο ποσοστό συμμετοχής υπολογίζεται ότι ανέρχεται στο 81% έναντι 74,6% στην εκλογική αναμέτρηση του 2012, σύμφωνα με το κρατικό τηλεοπτικό δίκτυο NOS. Πρόκειται για το υψηλότερο ποσοστό συμμετοχής των τελευταίων 30 ετών.\nΡούτε: Η Ολλανδία είπε όχι στο λαϊκισμό\nΟ Μαρκ Ρούτε δήλωσε αργά το βράδυ ότι το κόμμα του φαίνεται πως θα είναι η μεγαλύτερη πολιτική δύναμη για τρίτη συνεχόμενη φορά στο ολλανδικό κοινοβούλιο, σημειώνοντας επιπλέον ότι απόψε η Ολλανδία είπε όχι στον λαϊκισμό μετά το Brexit και την εκλογή του Ντόναλντ Τραμπ, ενώ τόνισε ότι πρέπει να συγκροτηθεί μια σταθερή κυβέρνηση για να ηγηθεί της χώρας.\nΗ πρώτη επίσημη αντίδραση για τα αποτελέσματα ήρθε από τον επικεφαλής του γραφείου της γερμανικής καγκελαρίας, Πέτερ Αλτμάιερ, ο οποίος σε ανάρτησή του στο Twitter ανέφερε: “Ολλανδία, είσαι πρωταθλήτρια!”, και χαιρέτισε “αυτό το μεγάλο αποτέλεσμα”.\nΕπίσης μέσω Twitter, ο Γάλλος υπουργός Εξωτερικών Ζαν-Μαρκ Ερό συνεχάρη την Ολλανδία που “ανέκοψε” την άνοδο της ακροδεξιάς.\nΟ πρόεδρος της Κομισιόν Ζαν-Κλοντ Γιούνκερ συνεχάρη τον Μαρκ Ρούτε για τη “σαφή νίκη” που κατήγαγε στις βουλευτικές εκλογές, χαιρετίζοντας μια “ψήφο κατά των εξτρεμιστών”.\nΟ Γιούνκερ “συνομίλησε με τον Μαρκ Ρούτε (και τον) συνεχάρη για την ξεκάθαρη νίκη του: μια ψήφο υπέρ της Ευρώπης, μια ψήφο κατά των εξτρεμιστών”, ήταν το tweet που ανήρτησε ο εκπρόσωπος τύπου της Κομισιόν Μαργαρίτης Σχοινάς, στον απόηχο των exit polls.


Η φαντασία στην εξουσία! (της Μαρίζας Ντεκάστρο) | ΠΕΡΙΟΔΙΚΟ Ο ΑΝΑΓΝΩΣΤΗΣ ΓΙΑ ΤΟ ΒΙΒΛΙΟ ΚΑΙ ΤΙΣ ΤΕΧΝΕΣ\nΑΡΧΙΚΗ ΚΡΙΤΙΚΗ ΒΙΒΛΙΟΥ Η φαντασία στην εξουσία! (της Μαρίζας Ντεκάστρο)\nΗ φαντασία στην εξουσία! (της Μαρίζας Ντεκάστρο)\nΛώρη Κέζα, 10 μέρες στην τρελογιαγιά, Εκδ. Μεταίχμιο, 2016\nΠροηγούμενο άρθροΣτο δρόμο με την Χριστίνα Οικονομίδου (του Γιώργου Λίλλη)\nΕπόμενο άρθροΟ Eugene Rogan για το Ανατολικό Ζήτημα( συνέντευξη στον Θανάση Μήνα)


Μάθε ποιος ...παρακολουθεί τον ΑΦΜ σου - Fpress.gr\nΑυτή είναι εξυπηρέτηση. Το υπουργείο Οικονομικών και το taxis σου δίνει τη δυνατότητα όχι μόνο να μαθαίνεις σε ποιον αντιστοιχεί ένας αριθμός φορολογικού μητρώου αλλά και να ενημερώνεσαι για το ποιος κάνει έρευνα για τον δικό σου ΑΦΜ. Πώς μπορείς να λάβεις τη σχετική πληροφορία; Απλώς με την εγγραφή στη νέα υπηρεσία που λανσάρισε εδώ και λίγες ώρες το Taxis\n· Εγγραφή στην υπηρεσία κάνοντας χρήση των κωδικών πρόσβασης του TAXISnet. Κατά την εγγραφή στην υπηρεσία ένα φυσικό ή νομικό πρόσωπο μπορεί να εξουσιοδοτήσει έναν τρίτο να διεκπεραιώνει κλήσεις της υπηρεσίας. Η εγγραφή μπορεί να γίνει μέσω της ακόλουθης διεύθυνσης: https://www1.gsis.gr/webtax/wspublicreg · Η απόκτηση ειδικών κωδικών πρόσβασης (username / password) ειδικά γι’ αυτή την υπηρεσία. Για να αποκτηθούν οι ειδικοί αυτοί κωδικοί πρόσβασης πρέπει ο ενδιαφερόμενος να συνδεθεί στην ειδικά σχεδιασμένη εφαρμογή «Διαχείριση Ειδικών Κωδικών» μέσω των κωδικών πρόσβασης του TAXISnet. · Η χρήση μιας ειδικής εφαρμογής «πελάτη» (client) για την κλήση της υπηρεσίας. Για λόγους ασφαλείας, μπήκαν περιορισμοί στον αριθμό των αναζητήσεων. Έτσι, τα φυσικά πρόσωπα, θα μπορούν να κάνουν μέχρι 1000 αναζητήσεις και για όλες τις εταιρείες σε 10.000 εκτός από τις ΑΕ που μπορούν να προχωρήσουν σε 20.000 αναζητήσεις. Ο περιορισμός – οποίος μπορεί να τροποποιηθεί στην πορεία με σχετική απόφαση του γενικού γραμματέα εσόδων- μπήκε για λόγους ασφαλείας. Το απεριόριστος αριθμός των αναζητήσεων ήταν την προηγούμενη φορά η «κερκόπορτα» μέσω της οποίας έγινε η κλοπή επαγγελματικών δεδομένων για χιλιάδες επιτηδευματίες.


Elite Classic Υποστήριξη | efergy\nELITE CLASSIC - ΥποστήριξηΚαλώς ήλθατεΕγκατάσταση μετρητήΡύθμιση ΜετρητήΦυλλάδιαΣυχνές ΕρωτήσειςΚαλώς ήλθατεΚαλώς ΉλθατεVideo ρυθμίσεων, Βιβλία Οδηγιών Χρήσης, Συχνές Ερωτήσεις\nΕγκατάσταση μετρητήΕΓΚΑΤΑΣΤΑΣΗΔείτε στα παρακάτω βίντεο πώς να πραγματοποιήσετε την εγκατάσταση του μετρητή ELITE CLASSIC.\nΤυπική εγκατάσταση του μετρητή efergy.\nEγκατάσταση μετρητή σε μονοφασικό πίνακα.\nΡύθμιση ΜετρητήΡΥΘΜΙΣΗΔείτε στα παρακάτω βίντεο πώς να πραγματοποιήσετε τη ρύθμιση του μετρητή ELITE CLASSIC.\nΓενικές ρυθμίσεις μετρητή\nΡύθμιση Νυχτερινού Τιμολογίου\nΦυλλάδιαΒΙΒΛΙΟ ΟΔΗΓΙΩΝ, ΤΕΧΝΙΚΟ ΦΥΛΛΑΔΙΟΚάντε λήψη του αρχείου που σας ενδιαφέρει από τη παρακάτω λίστα για τον ασύρματο μετρητή ELITE Classic (όλες οι εκδόσεις).\nELITE Classic v2.0\nELITE Classic v4.0\nΠοίος είναι ο τύπος ασύρματου δικτύου που χρησιμοποιεί ο Elite Classic ;\nΌλοι μας οι ασύρματοι μετρητές εκπέμπουν στα 433MHz. Είναι μια UHF συχνότητα που επιτρέπει την ασύρματη επικοινωνία μεταξύ του πομπού και της οθόνης του μετρητή μας, και είναι ασφαλής για τον άνθρωπο.\nΠόσο άμεσα εμφανίζει ο Elite Classic τις πληροφορίες κατανάλωσης μου ;\nΟ πομπός μας μεταδίδει κάθε 10, 15 ή 20 δευτερόλεπτα τις ενεργειακές σας δαπάνες, όπως τις έχει συλλέξει από τον/ους αισθητήρας/ες, στην οθόνη του Elite.\nΓια πόσο χρονικό διάστημα αποθηκεύει τα ενεργειακά μου δεδομένα ο Elite ;\nΗ οθόνη του Elite έχει ενσωματωμένη μνήμη, όπου αποθηκεύονται όλα σας τα ενεργειακά δεδομένα, όπως συλλέγονται, ώστε να σας εμφανίζει τα σύνολα ανά ημέρα, για τις τελευταίες 7 ημέρες, ανά εβδομάδα, για τις τελευταίες 7 εβδομάδες, και ανά μήνα, για 24 μήνες.\nΣε περίπτωση διακοπής ρεύματος, χάνονται τα δεδομένα μου ;\nΌχι. Όλες οι πληροφορίες σας αποθηκεύονται με ασφάλεια στην ενσωματωμένη μνήμη του μετρητή και δεν διαγράφονται ακόμα και αν οι μπαταρίες στην οθόνη τελειώσουν ή υπάρχει διακοπή ρεύματος.\nΠόσο καιρό κρατάνε οι μπαταρίες στο μετρητή ;\nΣυνήθως η διάρκεια ζωής των μπαταριών εξαρτάται από την ποιότητα κατασκευής τους. Πρακτικά, όμως, η διάρκεια ζωής τους στην οθόνη και το πομπό του μετρητή είναι περίπου 1 έτος. Επίσης, στην οθόνη του μετρητή θα εμφανιστεί το σύμβολο μπαταρίας, όταν η ισχύς της είναι χαμηλή, ενημερώνοντας σας για αλλαγή τους σύντομα.\nΈχω Νυχτερινό Τιμολόγιο. Μπορώ να χρησιμοποιήσω τον Elite Classic ;\nΝαι. Ο elite classic διαθέτει ρύθμιση για χρήση Νυχτερινού Τιμολογίου. Μπορείτε να δείτε το σχετικό βίντεο ρύθμισης για περισσότερες πληροφορίες.\nΣτην οθόνη του μετρητή εμφανίζονται παύλες. Τι σημαίνει αυτό ;\nΌταν εμφανίζονται τρεις παύλες στην οθόνη του μετρητή, είναι ένδειξη ότι έχει χαθεί η επικοινωνία μεταξύ του πομπού και της οθόνης. Ελέγξτε τις μπαταρίες στο πομπό (αναβοσβήνει το LED) και ότι στην οθόνη δεν αναβοσβήνει η ένδειξη της μπαταρίας. Πατήστε μια φορά το κουμπί του πομπού για επικοινωνία και επανασύνδεση. Αν το πρόβλημα συνεχίσει, παρακαλούμε επικοινωνήστε με το τμήμα εξυπηρέτησης της efergy.\nΜπορεί ο μετρητής Elite Classic να χρησιμοποιηθεί σε τριφασικές παροχές ;\nΝαι. Ο μετρητής elite classic είναι έτοιμος για χρήση σε τριφασικές παροχές. Θα χρειαστεί μόνο να προμηθευτείτε δύο πρόσθετους αισθητήρες MINI CT για τη χρήση αυτή.\nΜπορεί ο μετρητής Elite Classic να συνδεθεί σε PC ;\nΌχι. Μπορείτε όμως να προμηθευτείτε τη συσκευή engage hub solo για να προβάλετε ταυτόχρονα τα ενεργειακά σας δεδομένα στον υπολογιστή σας, μέσα από την online πλατφόρμα μας engage, παράλληλα με τη χρήση της οθόνης του elite.\nO μετρητής Elite Classic είναι συμβατός για χρήση με το σύστημα engage;\nΝαι. Το μόνο που θα χρειαστείτε είναι να προμηθευτείται μια συσκευή engage hub solo και να δημιουργήσετε ένα λογαριασμό χρήστη στη web πλατφόρμα engage.\nΔείτε το Συχνές ερωτήσεις για περισσότερες απαντήσεις και λύσεις.


Kirk Hammett: «Μας αρέσει όταν μας προκαλούν» - X FM 94.3\nHome MUSIC NEWS Kirk Hammett: «Μας αρέσει όταν μας προκαλούν»\nΟ Kirk Hammett των Metallica μίλησε για τις προτεραιότητες του ως κιθαρίστας, λίγες μέρες αφότου ο Lars Ulrich μίλησε για τις δικές του ικανότητες ως ντράμερ.\n«Τις περισσότερες φορές πάω με το ρυθμό για να συνοδεύσω τα φωνητικά του τραγουδιού. Όταν έρθει η σειρά για το σόλο μου, τότε αφήνω τον εαυτό μου ελεύθερο να εκφραστεί.\nΓια μένα, το πιο σημαντικό είναι να παίζω αυθόρμητα και να μη σκέφτομαι τίποτα, να εκδηλώνω τα συναισθήματά μου μέσω της μουσικής χωρίς να τα φιλτράρω. Από την ψυχή μου να φτάνουν κατευθείαν στην κιθάρα μου και από εκεί σε όποιον θέλει να τα ακούσει.\nΑυτό μου το έχουν περάσει οι μουσικοί της γενιάς μου, καθώς μας ενδιαφέρει πολύ ο αυθορμητισμός και δεν υπάρχει περίπτωση να παίξουμε το ίδιο τραγούδι με τον ίδιο τρόπο δεύτερη φορά.»\nΟ Hammett σχολίασε και την ικανότητα της μπάντας να παίρνει ρίσκα στο συγκεκριμένο είδος μουσικής.\n«Τα πάμε πολύ καλά με τον αυθορμητισμό, μας αρέσει όταν μας προκαλούν, όταν μας λένε ότι δεν μπορούμε να κάνουμε κάτι. Γιατί καταφέρνουμε και κάνουμε πολλά. Αυτό μας χαρακτηρίζει σαν συγκρότημα και πιστεύω ότι αντιδρούμε με αυτό τον τρόπο γιατί είμαστε έτσι σαν άτομα.\nΕίμαστε πεισματάρηδες, ξεροκέφαλοι και έχουμε τους ίδιους στόχους. Δεν υποχωρούμε στις προκλήσεις. Αν κάποιος ζητήσει από εμένα και τον Rob Trujillo να παίξουμε ένα κομμάτι του John Coltrane, θα κάτσουμε και θα το μάθουμε. Εγώ και ο Rob έχουμε αυτή την ικανότητα. Οι υπόλοιποι παίζουν μουσική από ένστικτο και θα βρουν τον τρόπο να συγχρονιστούν με τα κομμάτια.\nΤα μόνα όρια που έχουμε σαν συγκρότημα είναι αυτά που θέτουμε στους εαυτούς μας, και αυτό είναι κάτι που δεν κάνουμε συχνά.»


Οι μεγαλύτεροι χαμένοι του εμπορικού πολέμου - sofokleous10.gr\nΠάρτε το Πακιστάν, για παράδειγμα. Πρόσφατα αποκαλύφθηκε ότι το Πακιστάν έχει δανειστεί 6,5 δισ. δολάρια από την Κίνα μόνο το τρέχον οικονομικό έτος, ενώ η Κίνα είναι επίσης σημαντικός χρηματοδότης υποδομών στη χώρα και ο μεγαλύτερος χορηγός άμεσων ξένων επενδύσεων. Επιπλέον, η Κίνα είναι το βασικό αντίβαρο του Πακιστάν στην αντιπαλότητά του με την Ινδία. Αυτά είναι τα δεδομένα.\nΗ πραγματικότητα είναι ότι οι δεσμοί μεταξύ Πακιστάν και Κίνας θα γίνουν πολύ ισχυροί. Το Πακιστάν δεν έχει τη δυνατότητα να αγνοήσει την Κίνα.\nΤώρα εξετάστε τη σχέση του Πακιστάν με τις ΗΠΑ. Η Αμερική είναι η ισχυρότερη στρατιωτική δύναμη στον κόσμο και το δολάριο είναι το παγκόσμιο αποθεματικό νόμισμα. Είναι οι ΗΠΑ, και όχι η Κίνα, ο μεγαλύτερος εισαγωγέας πακιστανικών προϊόντων. Στο μεταξύ, οι ΗΠΑ έχουν πουλήσει πολλά όπλα στο Πακιστάν ενώ δεν έχει περάσει πάρα πολύς καιρός από όταν εισέβαλαν στο πακιστανικό έδαφος για να αιχμαλωτίσουν τον Οσάμα Μπιν Λάντεν. Οι ΗΠΑ μοιράζονται επίσης πληροφορίες με το Πακιστάν και συντονίζουν από κοινού ορισμένες επιθέσεις με drones και πολιτικές στο Αφγανιστάν. Είναι μια πολύ περίπλοκη σχέση, γεμάτη ένταση, αλλά και πάλι καμία πλευρά δεν μπορεί να αποχωρήσει από αυτήν.\nΥπό αυτές τις συνθήκες, πολλοί Πακιστανοί επιχειρηματίες συνεργάζονται τόσο με την Κίνα όσο και με τις ΗΠΑ. Τώρα ο Πρόεδρος Donald Trump τους λέει ουσιαστικά να διαλέξουν πλευρά. Θα συνεργάζονται με την Huawei ή όχι; Θα εργαστούν για να ανοίξει η κινεζική οικονομία ή όχι; Και ούτω καθεξής.\nΕάν είστε το Πακιστάν, στα πρακτικά ζητήματα θα επιλέξετε να συνεργαστείτε με την Κίνα. Το Πακιστάν δεν πρόκειται να αποκλείσει την Huawei ούτε να ωθήσει την Κίνα να ανοίξει τις αγορές της στις μεγάλες εταιρείες τεχνολογίας των ΗΠΑ. Η Κίνα θα καταφέρει να περάσει το δικό της σε αυτά τα θέματα και θα κερδίσει κάποιες πολύ δημόσιες νίκες στην πακιστανική δημόσια αρένα. Οι Πακιστανοί ηγέτες και επιχειρηματίες που θα σταθούν στο πλευρό των ΗΠΑ ή εκφράζουν ισχυρές αμερικανικές πεποιθήσεις, θα κατατροπωθούν. Η πλευρά τους μόλις έχασε σε ένα πολύ μεγάλο debate, καθώς επικεντρώθηκε σε μια διαμάχη που δεν ωφελούσε εξαρχής το Πακιστάν και ξεκίνησε από τον Trump.\nΜε άλλα λόγια, οι ΗΠΑ καθιστούν ακόμη πιο δύσκολο για πολλές ξένες χώρες να σταθούν στο πλευρό τους, ακόμη και εν μέρει. Με την πάροδο του χρόνου περιορίζουν την ήπια εξουσία τους στις χώρες που έχουν εγκλωβιστεί μεταξύ Αμερικής και Κίνας – και η ήπια εξουσία είναι ο τομέας εκείνος στον οποίο η Αμερική εξακολουθεί να έχει (ή μήπως, είχε;) μεγάλο πλεονέκτημα έναντι της Κίνας.\nΠιο μακροπρόθεσμα, οι χώρες που βρίσκονται στο μέσο είναι πιο πιθανό να στηρίξουν μέτρα που θα αποδυναμώσουν την επιρροή των ΗΠΑ στο παγκόσμιο χρηματοπιστωτικό σύστημα, όπως εδραιώνεται μέσω του SWIFT, της εκκαθάρισης με βάση το δολάριο και της ικανότητας των ΗΠΑ να επιβάλλουν διεθνείς κυρώσεις. Στο τέλος της ημέρας, πολλά από τα σκληρά κίνητρα της Αμερικής για συνεργασία θα διαβρωθούν επίσης.\nΟι αντιδράσεις στον εμπορικό πόλεμο έχουν ακόμη μεγαλύτερο βάθος. Εάν είστε μια χώρα στη Νότια ή την Κεντρική Ασία, η μεταγενέστερη αντίδρασή σας στην πίεση του εμπορικού πολέμου των ΗΠΑ μπορεί να είναι να αυξήσετε το επίπεδο της υποκρισίας σας. Θα προσπαθείτε να ισχυρίζεστε ακόμη πιο έντονα ότι βοηθάτε τις ΗΠΑ στις πτυχές της σχέσης σας που δεν σχετίζονται με το εμπόριο, όπως για παράδειγμα στην ανταλλαγή πληροφοριών. Αυτές οι δηλώσεις μπορεί να είναι αλήθεια ή όχι, αλλά από τη στιγμή που η εγκατάλειψη της σχέσης με τις ΗΠΑ πιθανότατα δεν αποτελεί επιλογή, θα πρέπει να προσφέρετε κάτι επιπλέον στην Αμερική, αν και μόνο σε ρητορικό επίπεδο.\nΠροφανώς και δεν είναι καλή ιδέα να αυξηθεί η πίεση σε αυτές τις άλλες πτυχές των σχέσεων εξωτερικής πολιτικής της Αμερικής. Ίσως αυτές οι ειδικότητες κοινού ενδιαφέροντος να ήταν εξαρχής υπερεκτιμημένα αλλά ακόμη κι έτσι: Τώρα θα υπάρχει ακόμα λιγότερη διαφάνεια και ειλικρίνεια ανάμεσα στα έθνη. Αυτό αυξάνει τις πιθανότητες αμοιβαίας απογοήτευσης και ενδεχόμενης αλληλοκατηγορίας\nΩς ένα ακόμη παράδειγμα χώρας που έχει παγιδευτεί στη μέση, δείτε τη Σιγκαπούρη, η οποία πρέπει επίσης να διατηρεί καλούς δεσμούς με την Κίνα και την Αμερική. Στο βαθμό που η Σιγκαπούρη αναγκαστεί να επιλέξει πλευρά, μια βασική προϋπόθεση της εξωτερικής της πολιτικής θα καταρρεύσει. Ναι, η μεγαλύτερη ειλικρίνεια είναι προτιμότερη από τη λιγότερη και ίσως η Αμερική το μετανιώσει όταν άλλα έθνη αποκτήσουν διπροσωπία για την υποστήριξή τους στις πολιτικές των ΗΠΑ. Αλλά η πραγματικότητα είναι ότι μια επιτυχημένη εξωτερική πολιτική βασίζεται σε πολλή “δημιουργική ασάφεια”. Δεν είναι προφανές ότι ο “εξαναγκασμός της Σιγκαπούρης να επιλέξει” θα λειτουργήσει προς όφελος των ΗΠΑ. Το ίδιο ισχύει για τη Νότια Κορέα.\nΠολύ συχνά τα μεγάλα έθνη σκέφτονται μόνο σε σχέση με άλλα μεγάλα έθνη. Αλλά πολλοί από τους μεγαλύτερους ηττημένους στη διαμάχη αυτή μεταξύ της Κίνας και των ΗΠΑ είναι οι μικρότεροι παίκτες και οι σχέσεις της Αμερικής μαζί τους. Αυτό μπορεί να είναι η μεγαλύτερη κληρονομιά αυτού του εμπορικού πολέμου.\nApril 19, 2021 April 19, 2021 183\nApril 18, 2021 April 19, 2021 10532\nApril 17, 2021 April 19, 2021 253\nApril 17, 2021 April 17, 2021 8658\nApril 16, 2021 April 16, 2021 806\nApril 16, 2021 April 16, 2021 943\nApril 16, 2021 April 16, 2021 718\nApril 16, 2021 April 16, 2021 733\nXA :Tο +345,6% της Πειραιώς και τι μέλλει γενέσθαι…


Φυσικά προϊόντα & καλλυντικά: Σεμινάριο για Ζωγραφική Μάνταλα 19-2-12\nΣεμινάριο για Ζωγραφική Μάνταλα 19-2-12\nΣτο Εργαστήρι Γιόγκα, της Λένας Θάλασσας, στη πλατεία Εξαρχείων Θεμιστοκλέους 78, οπού ως γνωστό γίνονται καθημερινά μαθήματα γιόγκα πρόκειται να γίνει σεμινάριο για Ζωγραφική Μάνταλα.\nΗ ζωγραφική Μάνταλα, είναι ενεργειακή ζωγραφική μέσα σε κύκλο. Ξεκινώντας από ένα ερέθισμα αφηνόμαστε στο να χαλαρώσουμε, να νοιώσουμε και να εκφράσουμε με χρώματα, γραμμές, σχήματα, αυτό που για τον καθένα αντικατοπτρίζει την εσωτερική αίσθηση στο ερέθισμα.\nΈτσι φέρνοντας στη συνείδηση τα ασυνείδητα κομμάτια μας οδηγούμαστε σε βαθύτερη αυτογνωσία Δεν χρειάζεται να είμαστε ζωγράφοι.\nΠερισσότερες πληροφορίες στο www.innerwork.gr/jung/pdf/mandala.pdf\nΔιδάσκει η Βάσω Αργυριάδου.\nΚυριακή 19 Φεβρουαρίου, ώρα 18.00, και διαρκεί περίπου 3 ώρες\nΣυμβολική τιμή 15 ευρώ\nΔηλώσεις συμμετοχής στα τηλέφωνα 210 3300335 και 6976 411920\nΑναρτήθηκε από Maria's handmade στις 9:08 π.μ.\nΘεατρική παράσταση "Μονολογώντας δημοσίως..."


Σεβαστής: «Ότι κι αν κάνει ο Αυγενάκης, η επόμενη διοίκηση του ΣΕΓΑΣ, θα αποτελείται από τη σημερινή ομάδα» | Gazzetta\nΔε φταίει λοιπόν το πρόγραμμα, αλλά η πολιτική απόφαση Αυγενάκη να περικόψει εν μέσω πανδημίας ένα μεγάλο ποσό από τις αθλητικές Ομοσπονδίες. Όλοι στο ΣΕΓΑΣ αισθανόμαστε μεγάλη ικανοποίηση που ένα σύστημα αξιολόγησης καταλήγει στο ότι αυτή εδώ η Ομοσπονδία μόνη της, αντιπροσωπεύει το 1/5 της δράσης συνολικά του ερασιτεχνικού αθλητισμού στην Ελλάδα. Και είναι αυτό μια απόδειξη, ότι οι κόποι όλων των ανθρώπων έχουν πιάσει τόπο", είπε αρχικά ο Παναγόπουλος και συμπλήρωσε:\n"Τη στιγμή που οι περισσότεροι κλάδοι και οι περισσότεροι πολιτικοί προιστάμενοι διεκδίκησαν και πέτυχαν αυξημένες χρηματοδοτήσεις για τους τομείς τους, στον αθλητισμό όχι μόνο δεν έχουμε επιπλέον στήριξη, αλλά έχουμε περικοπές. Τη στιγμή που το ίδιο Υπουργείο, ανακοινώνει και ορθός το κάνει, πρόσθετες επιχορηγήσεις για τον πολιτισμό, ο αθλητισμός ως μόνο στοιχείο έχει τη μείωση της επιδότησης των Ομοσπονδιών. Ελπίζουμε και πιστεύουμε πως το λάθος θα αποκατασταθεί. Υπάρχει χρόνος και τρόπος. Η πρόταση του ΣΕΓΑΣ είναι απλή: έκτακτη χρηματοδότηση ομοσπονδιών 5εκ., λόγω πανδημίας με δύο κριτήρια: το πρόγραμμα "Χίλων" και τις δραστηριότητες που θα υλοποιήσουν οι ομοσπονδίες στο υπόλοιπο της χρονιάς. Ο ΣΕΓΑΣ θα υλοποιήσει κανονικά το πρόγραμμα που έχει ανακοινώσει ξεκινώντας από 27-28/6 με διασυλλογικά πρωταθλήματα σε περισσότερους ομίλους, με μεγαλύτερες δαπάνες οργανωτικά και επιπλέον κόστη, λόγω υγειονομικών ιδιαιτεροτήτων.\nΌμως είναι εγκληματικό να επιμένουν κάποιοι σε λάθος αποφάσεις, οι οποίες μπορεί να στοιχίσουν πολλά στον αθλητισμό και ειδικότερα στα σωματεία και τις ομοσπονδίες. Ο ερασιτεχνικός αθλητισμός από το 2004 και μετά αντιμετωπίζει τεράστια προβλήματα υποδομών. Είναι φυσικό ότι στις εποχές τις βαθιάς κρίσης να έμειναν πολλά πράγματα πίσω. Δεν είναι όμως κατανοητό μετά την κρίση να έχουμε τόσο αργή επάνοδο στην αποκατάσταση αθλητικών εγκαταστάσεων, ειδικότερα στο χώρο του στίβου, που είναι δύσκολο από πλευράς υποδομών. Και είναι ακόμη πιο λυπηρό που κάποιες λύσεις που είχαν δρομολογηθεί στο πρόσφατο παρελθόν, ανετράπησαν από πρόσφατες αποφάσεις. Ο στίβος απαιτεί αξιοπρεπείς υποδομές, αντάξιες του επιπέδου των αθλητών και αθλητριών που διαθέτει. Αυτό αφορά εγκαταστάσεις σε ανοιχτό και κλειστό στίβο". Τέλος ο πρόεδρος του ΣΕΓΑΣ σχολίασε και το θέμα του μητρώου των σωματείων.\n"Είναι θεμιτό, λογικό, θετικό να υπάρχει καταγραφή σε όλους τους τομείς της δημόσιας ζωής. Καλοδεχούμενα τα κάθε λογής μητρώα, με δύο σημειώσεις όμως. Να μη θεωρήσει κανείς, πως αυτό είναι σήμερα το μείζον πρόβλημα του αθλητισμού στην Ελλάδα και να μην έχει λάθος προτεραιότητες. Και δεύτερο, η εγγραφή να είναι απλή και να μην απαιτεί ακατανόητα πράγματα, τα οποία στην πορεία ευτυχώς διορθώθηκαν και να μην υποκρύπτει αυτή η προσπάθεια άλλου είδους σκοπιμότητες", είπε.\n"Είμαστε σε μία ιδιαίτερη χρονιά, γιατί οι συνθήκες είναι ιδιαίτερες, λόγω της πανδημίας. Ζούμε πρωτόγνωρες καταστάσεις, στις οποίες προσπαθούμε όχι μόνο να είμαστε επαρκείς, αλλά να φροντίσουμε με όλους τους τρόπους, οι σχεδιασμοί και προγραμματισμοί μας να υπηρετούν ένα πράγμα: μια κατά το δυνατόν σωστή, παραγωγική χρονιά δεδομένων των συνθηκών. Δυστυχώς αυτή η χρονιά είναι και εκλογική. Και λέω δυστυχώς γιατί είναι περισσότερο από φανερό, ότι η ελληνική Πολιτεία στο πρόσωπο του Υφυπουργού, συνδέει αυτή τη συγκυρία με επιδιώξεις και κινήσεις που αντιστρατεύονται μια ομαλή χρονιά και μια ομαλή και με ανοιχτούς δημοκρατικούς όρους πορεία, στην ανάδειξη νέων συμβουλίων των Ομοσπονδιών.\nΗ έκταση όμως και η ένταση αυτού που αντιμετωπίζουμε φέτος έχει ξεπεράσει κάθε όριο. Είναι μια σειρά από αποφάσεις γεγονότα και κινήσεις, οι οποίες βλάπτουν το ίδιο το άθλημα και την Ομοσπονδία και θα τις βρει μπροστά της η επόμενη διοίκηση του ΣΕΓΑΣ, που σας διαβεβαιώνω, πως ότι κι αν κάνει ο κ. Αυγενάκης, η επόμενη διοίκηση του ΣΕΓΑΣ, θα αποτελείται από τη σημερινή ομάδα", είπε αρχικά ο γενικός γραμματέας του ΣΕΓΑΣ και συμπλήρωσε: "Θέλω να σταθώ σε αποφάσεις και ενέργειες της αθλητικής ηγεσίας που έχουν να κάνουν με τις υποδομές.\nΑντίστοιχα στους Θρακομακεδόνες, με δικές μας ενέργειες είχαμε ζητήσει να γίνει εκεί ανακαίνιση του σταδίου, αλλά κυρίως ένα προπονητήριο ρίψεων, αφού πέρα από τον Άγιο Κοσμά δεν υπάρχει πουθενά αλλού για ρίψεις. Αν μη τι άλλο έχουμε πολλούς σημαντικούς αθλητές στις ρίψεις και δεν έχουν χώρο να κάνουν προπονήσεις. Πήγε ο κύριος υπουργός, το παραχώρησε στον Δήμο για να μπαίνουν οι δημότες. Αν αυτά αποτελούν υπεύθυνη αθλητική πολιτική απέναντι στο πρώτο άθλημα της χώρας και στους επιφανέστερους αθλητές που μπορεί να διαθέτει η χώρας μας στα διάφορα αθλήματα, τότε το λιγότερο που μπορεί να πει κανείς είναι ότι ο κ. Αυγενάκης αναδεικνύεται σε διώκτη του στίβου. Θα χρεωθεί όλη αυτή την πολιτική. Είναι κρίμα για τους αθλητές μας, που θα δυσκολευτούν στο μέλλον, να μπορέσουν να μπουν μια ημέρα σε στάδιο της προκοπής. Στάδιο που διαθέτουν και οι πιο φτωχές χώρες στα Βαλκάνια. Εμείς θα συνεχίσουμε την προσπάθεια. Οι δηλώσεις για το ποιοι θα ψηφίζουν στις εκλογές των ομοσπονδιών, δείχνουν τις προτεραιότητες του κ. Αυγενάκη. Βέβαια θα περιμένουμε το Νομοσχέδιο και φαντάζομαι πως ως αθλητική οντότητα θα έχουμε την ευκαιρία να πούμε τη γνώμη μας. Είναι κρίμα όμως, γιατί η Κυβέρνηση κάνει μεγάλη προσπάθεια.\nΗ προηγούμενη κυβέρνηση έκανε μεγάλη προσπάθεια να βγει από τα μνημόνια, τούτη εδώ κάνει μεγάλη προσπάθεια να αντιμετωπίσει την πανδημία και να κρατήσει την χώρα όρθια. Στον αθλητισμό έχει πέσει σε κακά χέρια και αν μη τι άλλο δεν δημιουργεί ένα περιβάλλον να μπορέσουμε όλοι μαζί να βάλουμε πλάτη και να επανέλθουμε στην κανονικότητα. Λάθη και παραλείψουν που δημιουργούν αυτό το δυσμενές περιβάλλον οφείλονται αποκλειστικά στις κινήσεις και την πολιτική του Αυγενάκη. Ο ΣΕΓΑΣ ξεκίνησε γρήγορα φέτος και έχει εξαγγείλει από νωρίς θα σχεδιάσει και θα υλοποιήσει το ευρύτερο δυνατό αγωνιστικό πρόγραμμα, γιατί έχει υποχρέωση απέναντι στους αθλητές και τα σωματεία. Θα συνεχίσουμε να υπηρετούμε αυτό το άθλημα, όσο μας εμπιστεύονται τα σωματεία και ο κόσμος του στίβου».


Το παιδί μέσα μας και το παιδιάρισμα – Ovi Greece\nΤο παιδί μέσα μας και το παιδιάρισμα\nΝομίζω πως αν κάτι κρατάμε όταν περάσουμε τα 30, είναι αυτό το πολύ ωραίο και πολύ παραπλανητικό που κάποιος ίσως έχει πει, ή πολλοί έχουν πει, μεγάλοι και σπουδαίοι κι έξυπνοι και που κάποτε ίσως να θέλαμε και να τους μοιάσουμε: «Να μη χάσουμε το παιδί μέσα μας». Πολύ ωραίο και πολύ παραπλανητικό. Και φαίνεται πως όσο ανεβαίνουμε τα πρώτα -άντα, τόσο πιο συχνά το βλέπουμε μπροστά μας, στο facebook, σε κανένα βιβλίο ή περιοδικό, σαν ατάκα σε ταινία, σα συμβουλή μεταξύ μας και λέμε ναι, να το θυμόμαστε, να μη γίνουμε βαρετοί και προβλέψιμοι, να μην είμαστε μια ζωντανή μούχλα για τα παιδιά μας, να ζήσουμε, να, να, να.\nΤο παραπλανητικό του πράγματος είναι πως ορισμένοι (εμ, πολλοί) έχουν μπερδέψει το «κρατάω το παιδί μέσα μου» με το «παιδιαρίζω/συμπεριφέρομαι παιδιάστικα». Μπορεί να το έχω κάνει κι εγώ, γιατί όχι; Καμιά φορά είναι όντως δύσκολο να ξεχωρίσεις το παιδί από το παιδιάρισμα ή και καμιά φορά σου βγαίνει μόνο του και το ξέρεις. Ευγενικά αλλιώς το λέμε «νάζια». Όταν όμως δεν είναι πια χαριτωμένο, το λέμε και «κόλλημα», «θέματα», «παραξενιά», «ανωριμότητα», «παιδιάρισμα».\nΤο να έχεις παιδιά και να παίξεις μαζί τους στην παιδική χαρά χωρίς να τα παρατήσεις για να κάτσεις στο παγκάκι να παίξεις με το κινητό, είναι «κρατάω το παιδί μέσα μου». Το ίδιο είναι και το να πας μια εκδρομή, να πλατσουρίσεις, να μαζέψεις λουλουδάκια ξερωγώ, να διασκεδάσεις.\nΤο να κρατάς το παιδί που υπάρχει ακόμα μέσα σου δε σημαίνει να παιδιαρίζεις, να συμπεριφέρεσαι ανώριμα, να έχεις φτάσει τα τριάντα και να τα έχεις περάσει και να θεωρείς τον εαυτό σου ακόμα παιδί που …ωριμάζει. Οκ, όσο ζεις μαθαίνεις και το μόνο που ξέρεις είναι ότι δεν ξέρεις τίποτα (μεγάλε Σωκράτη;!) αλλά έχει μεγάλη χιλιομετρική απόσταση από το να το βάζεις μπροστά και ως δικαιολογία για τα όσα δεν κάνεις ή για όλες τις βλακείες που κάνεις.\nΔεν είσαι παιδί στα τριάντα.\nΣτα τριάντα θα έπρεπε να είσαι ένας ώριμος, συνετός κι υπεύθυνος ενήλικας που ξέρει να επιβιώνει αξιοπρεπώς και όχι σε βάρος των γύρων του – συμπεριλαμβανομένων των γονιών, των συντρόφων, και των συνανθρώπων του ακόμα.\nΜπορώ να παίξω σαν παιδί. Μπορώ να χαρώ με το τίποτα, με μια όμορφη μέρα, ένα ωραίο τραγούδι, ένα χαζό παιχνίδι που επινοήθηκε στη στιγμή. Όμως δεν είμαι παιδί. Έχω ένα μικρό παιδί ακόμα μέσα μου που το φροντίζω και το ακούω, αλλά δεν είμαι παιδί!\nΠρωινή τροφή για σκέψη μαζί με τα δημητριακά μας (αυτά με τη ζάχαρη, ναι! Τι παιδιά θα ήμασταν αν τα τρώγαμε σκέτα;)\nΦεβρουαρίου 2, 2017 SkiAMaXiAΕλληνική κοινωνία,Κατερίνα Χαρίση,Κοινωνία,Προσωπικό,Ovi,Ovi Greece\nΠροηγούμενο Προηγούμενο άρθρο: «Making a Living», η πρώτη ταινία του Σαρλώ\nΕπόμενο Επόμενο άρθρο: Ο Άκης το φίδι και ο Τζο ο σκαντζόχοιρος #03


Park Inn by Radisson Central Tallinn, Ταλίν Ξενοδοχεία - Skyscanner\n7c Narva Road, 10117, Ταλίν, Εσθονία\nΠολύ καλόΜε βάση 4016 κριτικές\nΚαθαρά δωμάτια. Κοντά στο κέντρο της πόλης. Φιλική εξυπηρέτηση.\nΑυτό το κατάλυμα (Park Inn by Radisson Central Tallinn, Ταλίν) βρίσκεται στο κέντρο της πόλης, 10 λεπτά με το αμάξι από: Λιμένας του Ταλίν και Δημαρχείο του Ταλίν. Στις σημαντικές παροχές περιλαμβάνονται μια περιοχή υπολογιστών, δωρεάν εφημερίδες στο λόμπι και υπηρεσίες στεγνοκαθαριστηρίου/πλυντηρίων. Στους χώρους μας θα βρείτε στάθμευση χωρίς παρκαδόρο (με χρέωση).\nΠολύ καλό για ταξίδια με φίλους. Κοντά στο κέντρο της πόλης με εύκολη πρόσβαση σε χώρους στάθμευσης. Καταπληκτική πισίνα. Καταπληκτικό δωμάτιο. Πανέμορφη παραλία.\nΕπαγγελματική εξυπηρέτηση. Γρήγορο check in. Εξαιρετικό προσωπικό.\nΕυρύχωρο δωμάτιο. Μεγάλο οικογενειακό δωμάτιο. Μεγάλη τηλεόραση.\nΤο δωμάτιο ήταν ευρύχωρο. Ήσυχη γειτονιά. Μεγάλο οικογενειακό δωμάτιο.\nΠροσιτό ξενοδοχείο. Ακριβό πρωινό. Καλές τιμές.\nΦύλαξη αποσκευών, Κομμωτήριο, Συνάλλαγμα, Ημερήσιος Τύπος\nΠλυντήριο ρούχων, Wi-Fi, Καταστήματα, Εγκαταστάσεις για άτομα με ειδικές ανάγκες, Ανελκυστήρας, Πολύγλωσσο προσωπικό, Τηλεόραση, Μη καπνίζοντες, Χρηματοκιβώτιο


B o w l p e d i a: B Εθνική κατηγορία Ανδρών, Βόρειος και Νότιος Ομιλος\nB Εθνική κατηγορία Ανδρών, Βόρειος και Νότιος Ομιλος\nΤελείωσε το Σαββατοκύριακο που μας πέρασε (11-12 Μαίου 2013) το ομαδικό της Β εθνικής κατηγορίας ανδρών τόσο για τον Βόρειο Ομιλο, όσο και για τον Νότιο.\nΟ τρόπος διεξαγωγής ήταν 12 παιχνίδια σε σύνολο κορυνών. Οι δυό πρώτοι για τον Βόρειο όμιλο ανεβαίνουν κατηγορία κι η τελευταία ομάδα πέφτει στην Γ εθνική.\nΟι δυό ομάδες που ανεβαίνουν απ΄τον βόρειο όμιλο είναι της Corfu και της Αλεξανδρούπολης. Για την Corfu έπαιξαν οι αθλητές Παπαπετρόπουλος Νίκος (μο 202,58 σε 12 παιχνίδια), Φραντζής Αλέξανδρος (μο 203,29 σε 7 παιχνίδια), Μπούφεσης Νίκος που ήταν κι ο προπονητής της ομάδας (μο 194,83 σε 12 παιχνίδια), Σπύρου Γρηγόρης (μο 173,40 σε 5 παιχνίδια), Μαφρέδας Σάκης (μο 199,33 σε 12 παιχνίδια) και Τόμπρος Δημήτρης (μο 204,33 σε 12 παιχνίδια). Στην ομάδα της Αλεξανδρούπολης έπαιξαν οι Κρεουζής Ηλίας (μο 193,2 σε 10 παιχνίδια) που ήταν τραυματισμένος στο χέρι, Κεσσάτης Γιώργος (μο 191,58 σε 12 παιχνίδια), Σαραντίδης Τάσος (μο 161 σε ένα παιχνίδι), Κοσμίδης Βασίλης (μο 159 σε ένα παιχνίδι), Κοντονάσιος Θεόφιλος (μο 199,25 σε 12 παιχνίδια), Μαυροκέφαλος Γιάννης (μο 179,5 σε 12 παιχνίδια) και Δονάκης Μάκης (μο 197,5 σε 12 παιχνίδια), με προπονητή τον Βασίλη Μουτζούρη .\nΗ ομάδα που έπεσε στην Γ εθνική κατηγορία είναι η ομάδα του Stadium Περαίας.\nΚαλύτερος Μέσος όρος Βαλμάς Γιάννης, Καλύτερο σετ ομάδας σε ένα παιχνίδι 1068 κορύνες που έκαναν τόσο η ομάδα του Τen Pin όσο και η ομάδα της Αλεξανδρούπολης.\nΣτον Νότιο όμιλο, την Κυριακή, οι αγώνες ξεκίνησαν με 2 ώρες καθυστέρηση λόγω βλάβης της μηχανής λαδώματος. Ευτυχώς που ο αντιπρόεδρος Γιώργος Στεφανάτος έδωσε λύση αφού πήγε και έφερε μια δεύτερη μηχανή απ΄το Planet Bowling Center. Είχαμε και δυό μπλακ άουτ λόγω κεραυνού που έπεσε κοντά. Ευτυχώς το μαγαζί είχε γεννήτρια οπότε συνεχίστηκαν κανονικά οι αγώνες. Στην εκπνοή, οι τρίτοι στην γενική κατάταξη αθλητές των Χανίων, έφυγαν τρέχοντας για να προλάβουν το φέρυ μπώτ.\nΟι τρείς ομάδες που ανεβαίνουν είναι: τρίτη στην κατάταξη η ομάδα των Χανίων με παίκτες τους: Αγγελάκη Πέτρο (μο 194,4 σε 10 παιχνίδια), Σταθόπουλο Σταύρο (μο 208,14 σε 7 παιχνίδια), Ζαμπετάκη Γιώργο (μο 202 στα 12 παιχνίδια), Πελεκανάκη Γιώργο (μο 189,57 σε 7 παιχνίδια), Καμαριανάκη Σταμάτη (μο 194,86 σε 7 παιχνίδια), Σπυριδάκη Κώστα (μο 191,2 σε 5 παιχνίδια), Μαρουλάκη Ανδρέα (μο 203,58 σε 12 παιχνίδια) και προπονητή τον Γαβριήλ Καρατζά.\nΣτην δεύτερη θέση η ομάδα του Αστέρα. Επαιξαν οι Πολυχρονόπουλος Γιάννης (μο 195 σε 9 παιχνίδια), Γιαννόπουλος Δημήτρης (μο 197,33 στα 3 παιχνίδια), Τζιώτης Γιώργος (μο 206,91 σε 11 παιχνίδια), Στάμου Πρόδρομος (μο 206,82 σε 11 παιχνίδια), Παναγόπουλος Κώστας (μο 198,64 σε 11 παιχνίδια), Φραγκάκης Δημήτρης, που απολύεται από στρατιώτης και του ευχόμαστε "Καλός Πολίτης" (μο 217 σε 12 παιχνίδια), Αμπατζής Ξενοφών (μο 182,67 σε 3 παιχνίδια) και με προπονητή τον Χρήστο Αθανασόπουλο.\nΣτην πρώτη θέση η ομάδα του Αλφα με παίκτες τους: Ψύρρα Νίκο (μο 197,75 σε 12 παιχνίδια), Τόλια Βασίλη (μο 165 σε 4 παιχνίδια), Σεχίδη Γιώργο (μο 213,5 σε 12 παιχνίδια), Ψιμάρνη Γιάννη (μο 218.13 σε 8 παιχνίδια), Matt Miller (μο 201,33 σε 12 παιχνίδια), Michael Quarry (μο 216,42 σε 12 παιχνίδια), Βάσιο Χρήστο και προπονητή τον Γιώργο Οικονομάκο.\nΚαλύτερος μέσος όρος της διοργάνωσης του Τάκη Ξαγοράρη με 230,22 κορύνες στα 9 παιχνίδια και καλύτερο σετ παιχνιδιού από την ομάδα του Αστέρα με 1144 κορύνες.\nΟι ομάδες που δεν τα κατάφεραν και έπεσαν στη Γ εθνική είναι οι ομάδες του ΟΜΗ2005, του Αετού και του Κυθήρου.\nΣτον νότιο όμιλο κάναμε ζωντανή μετάδοση μέσω live streaming, τελευταία στιγμή, μα δυστυχώς με κακή σύνδεση wi - fi λόγω απουσίας του τεχνικού του μαγαζιού. Οσοι θέλουν να δουν σε μαγνητοσκόπηση τους αγώνες ας ακολουθήσουν τον σύνδεσμο: weblivesports ή τον σύνδεσμο: Bambuser WebLiveSports.\nΗ κακή σύνδεση που πέφτει συνέχεια, είναι ένα θέμα που πρέπει να βρούμε τρόπο να ξεπεράσουμε ώστε να απολαμβάνετε την μετάδοση χωρίς κοψίματα. Πάντως ευχαριστούμε όλους όσους στηρίζουν την προσπάθειά μας και δηλώνουν παρόντες στις μεταδόσεις. Ανάμεσα σ΄αυτούς τον Δημήτρη Καλό τον διαιτητή και φίλο που διάβαζε τα αποτελέσματα καθώς και την Ανθούλα Σταυροπούλου που βοήθησε τόσο οργανωτικά όσο και στο μικρόφωνο. Ελπίζω ότι το επόμενο "ζωντανό" ραντεβού μας θα είναι στην Α εθνική ανδρών στην 2η αγωνιστική. Διαδικτυακής σύνδεσης θέλοντος...\nΠροσπάθεια και προπόνηση για την επαναφορά στην Β εθνική σε όσους έχασαν την κατηγορία και πολλά Συγχαρητήρια στους αθλητές των ομάδων που ανέβηκαν στην Α κατηγορία!!!\n*πηγή σελίδα της ΕΟΜ\n*φωτογραφία Βορείου Ομίλου: Ντόρα Γαβριήλ\nΑναρτήθηκε από Alexandra kritidi στις 8:18 μ.μ.


##### Γράφετε λίγο για τον εαυτό σας για dating – Σου γράφω, είναι ο μοναδικός τρόπος για να σε αγκαλιάσω.\nMen Of StyleDating. Θέλω λίγο χρόνο με τον εαυτό μου». Δηλαδή, ακόμα κι αν έχεις μπει αποκλειστικά για έρωτας ιστοσελίδα γνωριμιών Έντμοντον εκεί μέσα, πρόσεχε λίγο τις επιλογές σου.\nΓράφει dating sites χρονολογείται έναν άντρα σε αναπηρική καρέκλα. Εάν έχεις κατεβάσει αρκετά dating apps και δε σου αρέσει η λογική τους να ξέρεις ότι σε καταλαβαίνω απόλυτα. Χαμένος θα είσαι στη ζωή σου, αν προσπαθείς διαρκώς να κρατάς όλους τους άλλους. Λίγη περισσότερη αγάπη dating site. Γράφει προσωπικό προφίλ χρονολόγηση, προμηθευτής παιδιά που.\nΔεν μιλάει αδιάκοπα για τον εαυτό σας χωρίς να ακούτε το ακροατήριό σας και δεν είναι. Μπορεί να αποφάσισαν πως θέλουν λίγο χρόνο με τον εαυτό τους datig να ανακαλύψουν τι είναι αυτό.\nΤι Μπορώ Να Πω Για Τον Εαυτό Μου Σε Ένα Dating Site. Ευχαριστώ, είστε καθημερινή μου έμπνευση Jorge γράφει: Μοναδικό παιδαγωγική βίντεο καλύτερο σεξ όργιο εφαρμογές iPhone μαθήματα για. Ικανοποιήστε την Επιβεβαίωση που Χρειάζεται ο Εαυτός Σας.\nΕπιτυχημένες ιστορίες σε online dating ξεκινούν με γράφετε λίγο για τον εαυτό σας για dating πρωτο λεπτό που. Ουσιαστικά αυτό που κάνεις στο site αυτό είναι να διαφημίζεις τον εαυτό σου. Ελληνικά sites για ραντεβού στην ιαπωνία dating site γράφει προφίλ ιχθείς.\nΓράφετε λίγο για τον εαυτό σας για dating λεγόμενη κρίσιμη μοτοσικλέτα χρονολόγηση κανόνες όπως το να μην αφήνετε. Αυτό σημαίνει να βρεθείτε εκεί έξω και να βγείτε από τον εαυτό σας: Μου αρέσει να γράφω άρθρα που βοηθούν τους ανθρώπους να πάρουν πίσω.\nΓα να γράψει μια περιγραφή του εαυτού σου για online dating. Για την Τετάρτη 19 Σεπτεμβρίου: 1.Ανάγνωση το ποίημα.\nΟ πρώτος κύκλος παραστάσεων του SPEED DATE έκλεισε με. Online dating κοινωνικά απροσάρμοστος, ερευνητική μελέτη για online dating. Τρόποι για να γράφεε Online Dating Απόρριψη. Πράγματα που μου έμαθε η γιαγιά μου λίγο πριν τη χάσω για πάντα.\nΓράφει προφίλ για dating sites, να βγαίνεις με μια γυναίκα που δεν έχει παντρευτεί ποτέ. Γράφουμε και bio Μα ποιος διαβάζει τα bio. Ο Γράφετε λίγο για τον εαυτό σας για dating Κυθρεώτης γράφει γράφετε λίγο για τον εαυτό σας για dating βιβλία που μπορούν να καλύψουν τα κενά Όμως το να βγεις εκεί έξω και να γνωρίσεις ανθρώπους είναι από τα βασικά πράγματα που οφείλεις καλύτερες ιστοσελίδες dating Yahoo απαντήσεις εαυτό σου.\nΥπάρχουν κάτι τύποι που γράφουν ολόκληρη Dating καθηγητές UK με dwting χαρακτηριστικά. Πριν από λίγα χρόνια, Μίλησα με μια ομάδα υψηλής σχολικής σχετικά με την εβραϊκή ιδέα της αγάπης.\nΤουλάχιστον είχε συμπαθητικό bio. Πώς να παντρευτούν χωρίς ραντεβού best dating sites ατλάντα ο χάρι στυλ που. Γνωριμίες μέσω. dating site.\nΜεταξύ Chat Dating Site / Πώς Να Γράψετε Σε Απευθείας Σύνδεση Χρονολόγηση Προφίλ. Ας μοιραστούμε και εμείς λίγο μαζί το άγχος του να κάνουν πάντα. Αν συνεχίσεις να παραμελείς τον εαυτό σου γιατί εξασφάλισες το σεξ θα δεις ότι όχι. Blake Lively και Ryan Reynolds γεννήθηκε πριν από λίγο καιρό.\nΚΑΛΗ ΣΧΟΛΙΚΗ ΧΡΟΝΙΑ!!!!! Για το Σάββατο 14 Σεπτεμβρίου: 1.Ανάγνωση το ποίημα.\nΜην γράφετε ψέματα στα άλλα μέλη του σαιτ, γιατί κάποιος ψάχνει αυτό που ειστε. Το Μουσείο Σύγχρονης Τέχνης Κρήτης εγκαινιάζει στις 28 Ιουνίου μία έκθεση με έργα από τη μόνιμη συλλογή του και έργα άλλων καλλιτεχνών.\nPrevious Article Ταχύτητα dating Σάββατο βράδυ Λονδίνο\nΣου γράφω, είναι ο μοναδικός τρόπος για να σε αγκαλιάσω.\nΚένυα, δωρεάν, υπηρεσίες, γνωριμιών\ndating, παιχνίδια, για, dsι\nΜε λίγα λόγια, το ένα χέρι βρίσκεται στο βάζο με τα μπισκότα, φροντίζοντας να. Τα καλύτερα sites γνωριμιών στην Ελλάδα και στην Κύπρο, Greek Date Sites, online γνωριμίες.\nBy Kira Posted on February 12, 2020\nΟ μεγάλος αδελφός 8 Νικ και Τζεν dating Vimuro ο, μεγάλος, αδελφός, 8, Νικ, και, Τζεν, dating\nΓράφει η Νέλλη Καλαμαρά · The Editor's Blog. Το online dating έχει πάψει εδώ και καιρό να αποτελεί ντροπή, ή κάτι που. Δανάης Κωτσάκη, λίγο πριν απο τις εμφανίσεις τους στην. Διαδικτύου που έγιναν εφαρμογές.\nΤαχύτητα χρονολογίων φύλλα εργασίας Taugis Ταχύτητα, χρονολογίων, φύλλα, εργασίας\nΤι, λέει, ο, Θεός, για, το, χριστιανικό, ραντεβού(0)\nπνευματώδη, διαδικτυακό, μήνυμα, γνωριμιών(5)\nonline, dating, DK(5)\nβραδιές, γνωριμιών, Γλασκώβη(5)


Ένας χρόνος χωρίς τον Αλαφούζο (λέμε τώρα)! | SDNA\n21 Σεπτεμβρίου 2018, 12:57\nΤελευταία ανανέωση: 21 Σεπτεμβρίου 2018, 13:00\nΔεν είναι προσχέδιο τίτλου, είναι ο αληθινός τίτλος. Συμπληρώνεται ένας χρόνος από την επίσημη αποχώρηση του Γιάννη Αλαφούζου από την ΠΑΕ Παναθηναϊκός κι όμως ο «Mr. Σκάι» είναι ακόμα εδώ. Καθημερινά.\nΉταν 365 ημέρες πριν. 385 λέξεις, σχεδόν μία για κάθε μέρα από τότε μέχρι σήμερα. Ένα βίντεο δύο λεπτών και 28 δευτερολέπτων. Ένας ξερός τίτλος αποχώρησης και ένας κύκλος που έκλεινε. Έκλεινε; Ε, όχι δα! Ο Γιάννης Αλαφούζος έχει καταρρίψει όλες τις αρχές της Γεωμετρίας και ο δικός του κύκλος παραμένει ανοικτός-κλειστός. Ο μεγαλομέτοχος του Παναθηναϊκού παραμένει ανενεργός στο προσκήνιο, ενεργότατος στο παρασκήνιο, άφαντος στην επικαιρότητα και συνάμα φανερότατος στις σημαντικές αποφάσεις για το μέλλον του συλλόγου.\nΚάποιος θα πει ότι τουλάχιστον υπάρχει και δεν άφησε το καράβι να πάει ακυβέρνητο στα βράχια. Έχει συμμετάσχει σε αυξήσεις μετοχικού κεφαλαίου, έχει καλύψει υποχρεώσεις του Παναθηναϊκού και αν μη τι άλλο έχει εξασφαλίσει την ομαλή λειτουργεία του ποδοσφαιρικού τμήματος. Ακόμα κι αν το κόστος έχει πέσει δραματικά με βάσει τα δεδομένα και την ιστορία του τριφυλλιού, τουλάχιστον φροντίζει να μην υπάρχουν τα περυσινά φαινόμενα. Παρόλα τα παραπάνω, ωστόσο, παραμένουν σκιώδεις οι προθέσεις του, παραμένει σκιώδης η ιστορία με τον Παϊρόζ Πιεμπονγκσάντ και το κυριότερο, παραμένει σκιώδες το μέλλον του Παναθηναϊκού.\nΠριν από ένα χρόνο, ο Γιάννης Αλαφούζος απολογούταν: «Στους οπαδούς και φίλους του ΠΑΟ οφείλω ένα μεγάλο ευχαριστώ γιατί στάθηκαν δίπλα μας στο εγχείρημα και κατάλαβαν ότι το μόνο που ήθελα ήταν να σωθεί πρώτα και μετά να πάει καλά η ομάδα. Τους ζητώ συγγνώμη γιατί τους απογοήτευσα και γιατί δεν μπορώ να επωμισθώ άλλο την ευθύνη. Έκανα ό,τι μπορούσα. Η στιγμή της αλήθειας έφτασε. Όσοι αγαπούν την ομάδα και όσοι αντέχουν να την βοηθήσουν ήλθε η ώρα να το κάνουν». Η απολογία έχει νόημα όταν την πιστεύεις και η συγγνώμη είναι πράξη, όχι λέξη.\nΑμέσως μετά την ανακοίνωσή του υπήρξε η ιστορία με τον Δημήτρη Γιαννακόπουλο. Είχε ξεκινήσει νωρίτερα και προς απογοήτευση των οπαδών του τριφυλλιού τελείωσε πολύ λίγο καιρό μετά. Άδοξα. Ο ισχυρός άντρας της ΚΑΕ θα έλεγες με βεβαιότητα ότι πληρούσε τα κριτήρια της ανακοίνωσης. Είναι ένας άνθρωπος που αποδεδειγμένα αγαπάει τον Παναθηναϊκό και ήθελε να βοηθήσει. Χωρίς περισσότερα «γιατί» και «επειδή», αυτό δε συνέβη. Ο Αλαφούζος προχώρησε μόνος του και μια ομάδα που είχε, ήδη, από το καλοκαίρι αποδομηθεί με αποχωρήσεις και πωλήσεις, την άφησε να καταρρεύσει.\nΗ χρηματιστηριακή αξία του Παναθηναϊκού έκανε βουτιά μεγαλύτερη και από εκείνη της Σοφοκλέους. Όσοι δεν πρόλαβαν να πουληθούν ως τις 31 Αυγούστου (βλ. Ζέκα), πουλήθηκαν περήφανα (βλ. Βιγιαφάνες) ή λιγότερο περήφανα (βλ. Χουλτ) τον Ιανουάριο. Περιουσιακά στοιχεία, για τα οποία έγιναν παράλογες επενδύσεις τον Αύγουστο χάθηκαν σε μια βραδιά, οι παίκτες ήταν στα πρόθυρα κρίσης, οι υπάλληλοι πληρώνονταν από μέλη του διοικητικού ή του τεχνικού τιμ, ο Μαρίνος Ουζουνίδης κρατούσε με όποιο τρόπο μπορούσε ζωντανή την ομάδα, ο κόσμος φώναζε «εμείς θα σε κρατήσουμε Παναθηναϊκέ» και προκαλούσε ανατριχίλα, αλλά οι πράσινοι έπεφταν κάθε μέρα και πιο χαμηλά.\nΟι… παρασκηνιακοί χειρισμοί!\nΤο πρώτο εξάμηνο, ίσως και επτάμηνο πέρασε κάπως έτσι. Με τον Παναθηναϊκό σε ελεύθερη πτώση, σαν μια διαγώνια γραμμή που καμία εταιρία δε θέλει να δει στο διάγραμμα της πορείας της. Ξεκινούσε από πάνω αριστερά και κατέληγε κάτω δεξιά. Τρυπούσε τον πίνακα και πήγαινε ακόμα πιο χαμηλά εβδομάδα με την εβδομάδα, μέρα με τη μέρα. Μόλις στον ορίζοντα φάνηκε φως, ο Γιάννης Αλαφούζος εμφανίστηκε ξανά. Μαζί του εμφανίστηκε και ο Παϊρόζ, γιατί πάντα ένα τρίτο πρόσωπο μπορεί – αν χρησιμοποιηθεί – σωστά να αναθερμάνει μια σχέση.\nΤο «Athens Alive» ήταν το αντίπαλο δέος που προκάλεσε την εμφάνιση του τρίτου προσώπου. Στις αρχές Μαΐου, το όνομα του Παϊρόζ Πιεγκμπονστάντ προκαλεί συμφόρηση στις μηχανές αναζήτησης και ο Γιάννης Αλαφούζος, ετοιμάζει το δώρο επετείου στους οπαδούς του Παναθηναϊκού. Έστω κι αν φεύγοντας, μπορούσε να εξασφαλίσει κάτι για την επόμενη μέρα, θα το εκτιμούσαν ιδιαίτερα. Αντ’ αυτού, όμως, προς το παρόν όλα είναι λόγια. Η ομάδα χτίστηκε με το ελάχιστο μπάτζετ και προς το παρόν ξεπερνάει κάθε προσδοκία, τη στιγμή που ο Ταϊλανδός κωλυσιεργεί κάθε φορά που εμφανίζεται η Ρόδος και περιμένει το… άλμα του.\nΈνα χρόνο μετά τις 21 Σεπτεμβρίου, ένα χρόνο μετά την επίσημη ανακοίνωση ότι αποχωρεί από τον Παναθηναϊκό, ένα χρόνο μετά την κατάρρευση της αξίας του αγωνιστικού τμήματος, του ξεπουλήματος και της απαξίωσης, ο Γιάννης Αλαφούζος δεν έχει κατορθώσει να απεμπλακεί από την ΠΑΕ και να εξασφαλίσει την επόμενη μέρα. Το τραγουδάκι των γενεθλίων θα το ακούσει μάλλον την Κυριακή. Και λογικά δε θα του αρέσει και πολύ…


Αεροπορικά από Κορκ για Λονδίνο Σίτι από 190 € | Skyscanner\nΑεροπορικά από Κορκ για Λονδίνο Σίτι\nΣτοιχεία πτήσης Κορκ για Λονδίνο Σίτι\nΠοια είναι η καλύτερη τιμή για μετ' επιστροφής πτήση από Κορκ προς Λονδίνο Σίτι;\nΗ καλύτερη τιμή που βρήκαμε στην Skyscanner για αεροπορικό εισιτήριο από Κορκ προς Λονδίνο Σίτι είναι 189 €. Βρήκαμε αυτή την τιμή συγκεντρώνοντας διαφορετικούς μεταφορείς και είναι η φθηνότερη τιμή για ολόκληρο το μήνα.\nΠοια είναι η διάρκεια της πτήσης από Κορκ προς Λονδίνο Σίτι;\n5ώρες 30λεπτά είναι η μέση διάρκεια πτήσης από Κορκ προς Λονδίνο Σίτι.\nΠόσες αεροπορικές εταιρείες πραγματοποιούν απευθείας πτήσεις από Κορκ προς Λονδίνο Σίτι;\nΔεν υπάρχουν αεροπορικές εταιρείες που να πραγματοποιούν πτήσεις απευθείας από Κορκ προς Λονδίνο Σίτι.


Πολιτική απορρήτου – Επίσημη Ιστοσελίδα Luxury Venetian Rooms | Ξενώνες στη Βενετία\nΓια να σας παρέχει την καλύτερη δυνατή εμπειρία, το Luxury Venetian Rooms χρησιμοποιεί δικά του cookies και cookies τρίτων μερών στον ιστοχώρο του για τεχνικούς και αναλυτικούς σκοπούς καθώς και για σκοπούς μάρκετινγκ. Εάν συνεχίσετε την περιήγησή σας στον ιστοχώρο μας, συμφωνείτε με τη χρήση των cookies από εμάς. Για περισσότερες πληροφορίες, παρακαλούμε συμβουλευτείτε τη Γνωστοποίηση για τα Cookies.\nΗ παρούσα Πολιτική Απορρήτου ισχύει για το luxuryvenetianrooms.com, το οποίο ανήκει στο και τελεί υπό τη διαχείριση τουLuxury Venetian Rooms. Αυτή η Πολιτική Απορρήτου περιγράφει τον τρόπο με τον οποίο συγκεντρώνουμε και χρησιμοποιούμε πληροφορίες, οι οποίες μπορεί να περιλαμβάνουν προσωπικά δεδομένα που δίνετε στον ιστοχώρο μας: luxuryvenetianrooms.com. Περιγράφει επίσης τις επιλογές που έχετε αναφορικά με τη χρήση των προσωπικών σας δεδομένων και τον τρόπο με τον οποίο μπορείτε να δείτε και να ενημερώσετε τα δεδομένα αυτά.\nΑν θέλετε να εξαιρεθείτε από την επεξεργασία δεδομένων που αναφέρονται στους όρους Γ-ΣΤ και δεν έχετε άμεση πρόσβαση σε κάποιον μηχανισμό εξαίρεσης (δεν υπάρχει για παράδειγμα στις ρυθμίσεις του λογαριασμού σας), παρακαλούμε επικοινωνήστε με το luxuryvenetianrooms@gmail.com .\nΒασιζόμαστε σε εσάς για να διασφαλίζετε ότι τα προσωπικά σας στοιχεία είναι πλήρη, ορθά και επικαιροποιημένα. Παρακαλούμε ενημερώστε μας εγκαίρως για τυχόν αλλαγές ή ανακρίβειες στα προσωπικά σας στοιχεία, επικοινωνώντας με το luxuryvenetianrooms@gmail.com . Θα χειριστούμε το αίτημά σας σύμφωνα με την ισχύουσα νομοθεσία.\nΑν έχετε ερωτήσεις ή προβληματισμούς σχετικά με την επεξεργασία των προσωπικών σας δεδομένων από εμάς ή εάν θέλετε να ασκήσετε τα δικαιώματά σας που απορρέουν από αυτήν την πολιτική, μπορείτε να επικοινωνήσετε μαζί μας μέσω του luxuryvenetianrooms@gmail.com . Μπορείτε επίσης να επικοινωνήσετε με την τοπική αρχή προστασίας δεδομένων για τυχόν ερωτήσεις και παράπονα.


Τον μαχαίρωσε ΑΛΥΠΗΤΑ ο αδερφός του!«Μπαμπά δεν ξέρω αυτή τη γυναίκα»-Τα τελευταία λόγια του | Star.gr\nΤον μαχαίρωσε ΑΛΥΠΗΤΑ ο αδερφός του!«Μπαμπά δεν ξέρω αυτή τη γυναίκα»-Τα τελευταία λόγια του\nΝέα στοιχεία για την στυγερή δολοφονία στην Αγία Βαρβάρα\nΣυγκλονιστικές αποκαλύψεις βλέπουν το φως της δημοσιότητας για το έγκλημα στην Αγία Βαρβάρα, όπου ένας 35χρονος άνδρας μαχαίρωσε τον αδελφό του! Ο τραγικός πατέρας των παιδιών φέρεται να βάζεις στο κάδρο μια γυναίκα! Μάλιστα σύμφωνα με πληροφορίες, ο 38χρονος φέρεται όταν ξεψυχούσε να είπε στον πατέρα του την εξής φράση «πατέρα εγώ αυτή τη γυναίκα δεν την ξέρω».\nΓια ερωτική αντιζηλία ανάμεσα στα δύο αδέλφια μιλά και στενός φίλος του θύματος στην ίδια εκπομπή. «Ο Σπύρος δεν ήταν άνθρωπος των εντάσεων . Ήταν ήρεμο, ήσυχο παιδί. Ήταν ήπιος χαρακτήρας, φιλικός! Μια χαρά παιδί. Δεν ξέραμε ότι είχε αδελφό, δεν μας είχε μιλήσει καν γι’ αυτόν. Το μοναδικό που ξέραμε είναι ότι το πατρικό ήταν στο Αιγάλεω, γιατί εκεί έμενε η κοπέλα του», είπε χαρακτηριστικά, δείχνοντας έτσι ότι δεν γνώριζε πολλά πράγματα για την οικογένεια και τη γειτονιά του θύματος.\nΣΤΥΓΕΡΗ ΔΟΛΟΦΟΝΙΑ που θυμίζει Αρχαία Τραγωδία - Έσφαξε τον αδελφό του στο σπίτι τους


Μπάκιγχαμ: Σκιά αμφισβήτησης στη μοναρχία - Σεξουαλικά σκάνδαλα\n00:34 20 Σεπτεμβρίου 2021 20 Σεπτεμβρίου 2021\nΣεξουαλικά σκάνδαλα, έρευνες για διαφθορά, διαρροές άκρως απόρρητων σχεδίων και προβλέψεις για το τέλος της μοναρχίας προκαλούν τριγμούς στο παλάτι του Μπάκιγχαμ, που δεν έχει καταφέρει να συνέλθει από το «Megxit». Τα πλήγματα είναι συνεχή, όμως τα ανάκτορα αρνούνται να σχολιάσουν, διατηρώντας αμυντική στάση στα τεκταινόμενα που ακουμπούν τον «πυρήνα» της βασιλικής οικογένειας.\nΗ μοναρχία φαίνεται να μη βρίσκει τον βηματισμό της στη σύγχρονη εποχή, αν και η βασίλισσα Ελισάβετ παραμένει η δημοφιλέστερη της βασιλικής οικογένειας. Πρόσφατη έρευνα του βρετανικού περιοδικού «New Statesman» δείχνει πως το 42% δεν θα στήριζε τη συνέχιση της βρετανικής μοναρχίας μετά τον θάνατο της βασίλισσας. Αν και όσοι επιθυμούν ο θεσμός να συνεχίσει αποτελούν την πλειονότητα -το 58% υποστηρίζει πως έχει «κάνει καλή δουλειά»-, είναι ανησυχητικά τα ποσοστά για τον διάδοχο του θρόνου, πρίγκιπα Κάρολο, ο οποίος δεν απολαμβάνει την ίδια δημοτικότητα και οι πρόσφατες έρευνες με άρωμα… σκανδάλου στο «Ιδρυμα του Πρίγκιπα Καρόλου» δεν αναμένεται να ωφελήσουν στη βασιλεία του.\nΤο «Ιδρυμα του Πρίγκιπα Καρόλου» βρίσκεται τους τελευταίους μήνες στο στόχαστρο των αρμόδιων Αρχών για «παράτυπες» δωρεές και δωροδοκία εργαζομένων. H Επιτροπή Δεοντολογίας Φιλανθρωπίας στη Σκοτία ξεκίνησε έρευνα εις βάρος του «Ιδρύματος του Πρίγκιπα Καρόλου», μετά την αρχική αποδοχή εξαψήφιου ποσού από Ρώσο δωρητή. Ο 51χρονος επιχειρηματίας και τραπεζίτης Ντμίτρι Λέους έκανε δωρεά πέρυσι 100.000 στερλίνες και στην επιστολή του το Ιδρυμα τον ευχαρίστησε για την προσφορά του και τον κάλεσε σε κατ’ ιδίαν συνάντηση. Η Επιτροπή, ωστόσο, αργότερα αρνήθηκε το ποσό «λόγω ανησυχιών για την προέλευση των χρημάτων», όπως ανέφερε ο κυριακάτικος Τύπος. Η Επιτροπή υπογράμμισε ότι η έρευνα έχει στόχο να διαλευκάνει τον τρόπο διαχείρισης των δωρεών από το Ιδρυμα. Το «Ιδρυμα του Πρίγκιπα Καρόλου» προέκυψε το 2018 μετά τη συγχώνευση δύο οργανισμών το 2018 και στηρίζεται σε μεγάλες δωρεές, ώστε να πραγματοποιήσει το φιλανθρωπικό του έργο σε διεθνές επίπεδο.\nΛίγες ημέρες πριν, ο επικεφαλής του Ιδρύματος και «δεξί χέρι» του πρίγκιπα της Ουαλίας, Μάικλ Φόσετ, παραιτήθηκε προσωρινά έπειτα από καταγγελίες ότι χρησιμοποίησε την επιρροή του για να βοηθήσει τον Σαουδάραβα επιχειρηματία Μαχφούζ Μαρέι Μουμπάρακ μπιν Μαχφούζ, έναν γενναιόδωρο δωρητή φιλανθρωπικών έργων που συνδέεται με τη βρετανική μοναρχία, να αποκτήσει τιμητικό τίτλο. Ο 51χρονος Μαχφούζ έγινε διοικητής της Βρετανικής Αυτοκρατορίας από τον πρίγκιπα Κάρολο σε ιδιωτική τελετή, που πραγματοποιήθηκε τον Νοέμβριο 2016 στα ανάκτορα του Μπάκιγχαμ, ένα γεγονός που δεν δημοσιεύθηκε στον επίσημο κατάλογο των βασιλικών υποχρεώσεων.\nΜια τέτοια διάκριση επέτρεπε να στηριχθεί το αίτημα του Σαουδάραβα να λάβει τη βρετανική υπηκοότητα, σύμφωνα με τον βρετανικό Τύπο. Ο Φόσετ, που εργαζόταν στη βασιλική οικογένεια από το 1981, είχε αθωωθεί από κατηγορίες για οικονομική κακοδιαχείριση που αφορούσε την πώληση δώρων που είχαν γίνει στη βασιλική οικογένεια.\nΠρίγκιπας Άντριου: «Αγκάθι» οι κατηγορίες σεξουαλικής κακοποίησης\nΣτο επίκεντρο βρίσκεται ο πρίγκιπας Άντριου (αδελφός του πρίγκιπα Καρόλου) για υπόθεση σεξουαλικής κακοποίησης.\nΤον προηγούμενο μήνα, του κοινοποιήθηκαν δικαστικά έγγραφα σχετικά με τη μήνυση που κατέθεσε πρόσφατα στη Νέα Υόρκη η Αμερικανίδα Βιρτζίνια Τζιούφρε, που τον κατηγορεί για σεξουαλική κακοποίηση σε συνεργασία με τον Τζέφρι Επστάιν, όταν ήταν ακόμη ανήλικη. Σημειώνεται πως ο Επστάιν κατηγορήθηκε στις ΗΠΑ και προφυλακίστηκε, αλλά αυτοκτόνησε μέσα στο κελί του, το καλοκαίρι του 2019. Σύμφωνα με τη μήνυσή της, ο πρίγκιπας είναι «ο ένας από τους ισχυρούς άνδρες» στον οποίο «την έδωσαν για σεξουαλικούς σκοπούς» την εποχή που είχε πέσει θύμα του δικτύου του Τζέφρι Επστάιν (μεταξύ 2000-2002) όταν η Τζιούφρε ήταν 16 ετών.\nΟ πρίγκιπας Αντριου, ο οποίος βρέθηκε στη δίνη του κυκλώνα και αναγκάστηκε να αποσυρθεί από τις δημόσιες υποχρεώσεις του, απορρίπτει τους ισχυρισμούς της Τζιούφρε. Εκπρόσωποι του Αντριου έχουν αρνηθεί να κάνουν οποιοδήποτε σχόλιο, ενώ πηγή προσκείμενη στη νομική ομάδα δήλωσε ότι ο πρίγκιπας δεν παρέλαβε αυτοπροσώπως τη μήνυση.\nΤο σκάνδαλο Επστάιν έχει αγγίξει το παλάτι, καθώς, σύμφωνα με τη «Sun», ο Αντριου, μετά τη μήνυση, απομονώθηκε στο σπίτι του Ουίνδσορ. Αργότερα, βρήκε ακόμη πιο ασφαλή τοποθεσία, το Μπαλμόραλ στη Σκοτία, καταφεύγοντας στο μέρος όπου ζει η μητέρα του, βασίλισσα Ελισάβετ. Φωτογραφίες παπαράτσι απαθανάτισαν τον πρίγκιπα Αντριου μαζί με την πρώην σύζυγό του, Σάρα Φέργκιουσον, να μετακινούνται οδικώς προς το κτήμα της βασίλισσας. Επίσης, φήμες αναφέρουν ότι ο δευτερότοκος γιος της βασίλισσας σκέφτεται να παντρευτεί και πάλι την πρώην σύζυγό του, και μάλιστα είχε περάσει μαζί της την περίοδο της καραντίνας.\nΣύμφωνα με πηγές του περιοδικού «Vanity Fair», παρά το γεγονός ότι το ζευγάρι χώρισε το 1996, ο δούκας και η δούκισσα του Γιορκ έχουν διατηρήσει στενούς δεσμούς. «Εχουν αναθερμανθεί οι σχέσεις τους και μπορώ να δω έναν δεύτερο γάμο», είπε πηγή κοντά στο παλάτι, που σημείωσε ότι η δούκισσα του Γιορκ στήριζε τον Αντριου τη δύσκολη περίοδο των καταγγελιών.\nΓιατί ο πρίγκιπας Τζορτζ δεν θα στεφθεί ποτέ βασιλιάς\nΤο τέλος της μοναρχίας στη Βρετανία εκτιμά πως θα έρθει σε δύο γενιές η μυθιστοριογράφος Χίλαρι Μαντέλ. Οπως αναφέρει σε συνέντευξή της στους «Times» η 69χρονη συγγραφέας, ο πρίγκιπας Τζορτζ δεν θα στεφθεί ποτέ βασιλιάς, γεγονός που σημαίνει ότι απομένουν μόνο δύο γενιές Βρετανών γαλαζοαίματων.\nΠαρά την αφοσίωση που δείχνουν η βασίλισσα Ελισάβετ και ο πρίγκιπας Κάρολος, πιστεύει ότι ο θεσμός της μοναρχίας δεν θα επιβιώσει. «Είναι πολύ δύσκολο να καταλάβεις το σκεπτικό πίσω από τον θεσμό της μοναρχίας στον σύγχρονο κόσμο, όταν ο κόσμος βλέπει τα μέλη της βασιλικής οικογένειας ως διασημότητες. Η βασιλεία είναι τόσο παλαιά που έχει μια διάσταση αγιότητας», σημειώνει η 69χρονη Βρετανή μυθιστοριογράφος. Ερωτηθείσα πόσο πιστεύει ότι μπορεί να αντέξει στον χρόνο ο θεσμός της μοναρχίας, η Χίλαρι Μαντέλ απαντά μόνο για δύο ακόμα γενιές. Και αν αυτό ισχύει, σημαίνει ότι ο πρίγκιπας Τζορτζ δεν θα στεφθεί ποτέ βασιλιάς.\nΟπως αναφέρει το δημοσίευμα της «Daily Mail», ο πρίγκιπας Γουίλιαμ και η σύζυγός του, Κέιτ Μίντλετον, συζήτησαν με τον πρίγκιπα Τζορτζ σε ηλικία 7 ετών ότι έχει κάποιον ιδιαίτερο ρόλο και καθήκοντα ως μελλοντικός διάδοχος του θρόνου. Παρ’ όλα αυτά, πηγές προσκείμενες στο παλάτι τονίζουν ότι ο Γουίλιαμ και η Κέιτ έχουν διαλέξει όσο το δυνατόν μια φυσιολογική ζωή για τα παιδιά τους.\nΟι… επιδραστικοί Χάρι και Μέγκαν\nΤην ώρα που το παλάτι καλείται να διαχειριστεί τους κλυδωνισμούς που προκαλούν οι καταγγελίες για σκάνδαλα, το περιοδικό «ΤΙΜΕ» συμπεριέλαβε τον πρίγκιπα Χάρι και τη σύζυγό του, Μέγκαν Μαρκλ, στη λίστα με τους 100 πιο επιδραστικούς ανθρώπους στον κόσμο. Το ζευγάρι, που απομακρύνθηκε από τη βρετανική μοναρχία πέρυσι και ακολουθεί τα δικά του βήματα στις ΗΠΑ, ποζάρει για το αμερικανικό περιοδικό, ένα εξώφυλλο που όμως έγινε αντικείμενο σχολιασμού για την «υπερβολική επεξεργασία» της εικόνας που έχει υποστεί και τους δείχνει «σαν καρτούν», όπως σχολίασαν οι χρήστες των social media.


Τηλεργασία και η αναγκαιότητα θεσμικού πλαισίου\nΑπό τις αρχές της δεκαετίας του 1990 και μετά εκδηλώνεται σταδιακά μία άλλη μορφή εργασίας, η λεγόμενη εξ’ αποστάσεως εργασία, η οποία όμως αρχικά δεν ήταν συστηματική και εμφανιζόταν μόνο σε περιόδους που οι εργαζόμενοι ήταν εκτός του φυσικού χώρου εργασίας τους.\nΗ ανάπτυξη αυτής, άρχισε σταδιακά να ευνοείται από το διεθνές περιβάλλον και παράλληλα να προωθείται από την Ε.Ε., με σκοπό τη ριζική μεταρρύθμιση της αγοράς εργασίας και την προώθησή της ως μέσο για την αύξηση της ανταγωνιστικότητας και της απασχόλησης.\nΉδη από το 2002 στην Ελλάδα, ξεκινά να εμφανίζεται κατά μεγάλο ποσοστό στον εργασιακό τομέα, ως ευέλικτη - προσωρινή απασχόληση με την μορφή των συμβάσεων ορισμένου χρόνου ή ως υπερωριακή απασχόληση ή και ως χρήσης εργολαβίας και υπεργολαβίας, αφού την ακολουθεί σχεδόν το ¼ των επιχειρήσεων.\nΤι ορίζεται όμως ως τηλεργασία;\nΤηλεργασία είναι ο ευέλικτος τρόπος οργάνωσης της εργασίας χωρίς να είναι απαραίτητη η φυσική παρουσία του εργαζομένου στις εγκαταστάσεις της επιχείρησης που απασχολείται καθ’ όλη τη διάρκεια του ωραρίου του.\nΗ εργασία πραγματοποιείται με τη χρήση πληροφορικής τεχνολογίας και της τεχνολογίας μεταφοράς δεδομένων.\nΒασικά χαρακτηριστικά της είναι τα κάτωθι:\n· Η εξ αποστάσεως εργασία, ήτοι η εργασία μακριά από το χώρο που ορίζεται ως εγκατάσταση της επιχείρησης, τακτικά και όχι περιστασιακά. Ειδικότερα δεν μπορεί να θεωρηθεί ως τηλεργασία, η εργασία δύο ή τριών εβδομάδων εκτός των γραφείων της εργασίας, λόγω διακοπών του εργαζόμενου.\n· Η χρήση πληροφορικής τεχνολογίας και ηλεκτρονικής επικοινωνίας, ως μέσου μεταφοράς των αποτελεσμάτων της εργασίας.\n· Η εθελοντική μορφή εργασίας, τόσο για τον εργαζόμενο όσο και για τον εργοδότη.\nΗ τηλεργασία, σύμφωνα με τον Ι. Ληξουριώτη (1998, νέες τεχνολογίες, ευέλικτες μορφές απασχόλησης και τηλεργασία) εμφανίζεται με ποικίλες μορφές, η πιο διαδεδομένη όμως είναι στο χώρο κατοικίας του εργαζομένου. Απαραίτητη προϋπόθεση αυτής, είναι -από τον εργαζόμενο- διαμόρφωση ενός μέρους της οικίας του, σε γραφείο με τον ανάλογο εξοπλισμό, ήτοι computer, μόντεμ και λογισμικό, καθώς και η ύπαρξη στοιχειώδους τηλεπικοινωνιακής υποδομής.\nΜορφή τηλεργασίας είναι και η on-line και οff-line ανάλογα με τον τρόπο σύνδεσης του εργαζομένου με την επιχείρηση.\nΑ) Η πρώτη επιτρέπει την αμφίδρομη επικοινωνία των μερών και την ανταλλαγή πληροφοριών σε πραγματικό χρόνο και επομένως ο εργαζόμενος είναι σε άμεση επικοινωνία με τον εργοδότη του και μπορεί να λαμβάνει εντολές, καθώς και να ελεγχθεί από τον τελευταίο, για κάθε στάδιο αυτής.\nΗ on line εργασία έχει τα περισσότερα χαρακτηριστικά της εξαρτημένης σύμβασης εργασίας, σε σύγκριση με τις υπόλοιπες μορφές.\nΒ) Η δεύτερη έχει μεγαλύτερη ευελιξία, αφού ο εργαζόμενος δεν είναι συνδεδεμένος με την επιχείρηση και επομένως μπορεί να διαχειριστεί και να οργανώσει το χρόνο της εργασίας του, ακολουθώντας το δικό του τρόπο και μέθοδο. Η off line εργασία απευθύνεται περισσότερο σε υψηλόβαθμα στελέχη, σε προγραμματιστές, ερευνητές και εξωτερικούς συνεργάτες, ή ελεύθερους επαγγελματίες.\nΓ)Τέλος η τηλεργασία μπορεί να έχει τη μορφή networking, ήτοι να είναι δικτυωμένοι πολλοί μαζί τηλεργαζόμενοι και να επικοινωνούν μεταξύ τους ηλεκτρονικά αποτελώντας ουσιαστικά μέλη μιας ομάδας, η οποία έχει σχηματιστεί με ειδικά προγράμματα.\nΤα αποτελέσματα της τηλεργασίας είναι και θετικά και αρνητικά.\nΕιδικότερα ως θετικά μπορούν να αναφερθούν:\n· Η μείωση του κόστους σε επίπεδο εγκαταστάσεων και λειτουργικών εξόδων με την εσωτερική διάσπαση της επιχείρησης σε χωριστές αποκεντρωμένες ενότητες.\n· Η άμεση διοχέτευση πληροφοριών και εντολών και ο ταχύτερος έλεγχος και η παραγωγή αποτελεσμάτων, μέσω των τεχνολογικών μέσων.\n· Η ανάθεση από την επιχείρηση, όσον αφορά στην εργασία και σε εξωτερικούς συνεργάτες, αναδιαμορφώνοντας έτσι τις σχέσεις εργασίας, στη βάση εργολαβιών ή και υπεργολαβιών, με αποτέλεσμα τη μείωση του κόστους (Ν. Ντούτσης 1998 το φαινόμενο της Τηλεργασίας).\n· Η αύξηση της αυτονομίας του εργαζομένου και η καλύτερη οργάνωση και διαχείριση του χώρου και του χρόνου του, με βάση τον χαρακτήρα του και τις δυνατότητες του, επομένως και η επίτευξη καλύτερων επιδόσεων, για τον ίδιο αλλά και παρουσίαση αποτελεσμάτων για την επιχείρηση.\n· Η μείωση του χρόνου μετακίνησης, της κόπωσης και του άγχους του εργαζομένου, άρα και καλύτερη διαχείριση του κερδηθέντος χρόνου.\n· Η συμφιλίωση μεταξύ επαγγελματικής και προσωπικής ζωής .\n· Η δυνατότητα περισσοτέρων ευκαιριών απασχόλησης των ανθρώπων και επομένως η αύξηση των εισοδημάτων τους, μέσω των επιπλέον απολαβών τους.\n· Η ευελιξία της επιχείρησης, όσον αφορά στον αριθμό του προσωπικού που πιθανώς θα περιορίζεται σε ένα ορισμένο χώρο εργασίας, άρα και η δημιουργία περισσότερων θέσεων εργασίας.\n· Η μείωση των αδικαιολόγητων απουσιών και η μεγαλύτερη ευελιξία των εργαζομένων να ανταποκριθούν σε περιόδους που απαιτείται παραπάνω χρόνος εργασίας τους.\n· Η άμεση εξυπηρέτηση των πελατών, ηλεκτρονικά μετά το πέρας της δικής τους κανονικής εργασίας, άρα η διευκόλυνση του κοινού και η αύξηση της παραγωγικότητας και των εισπράξεων της επιχείρησης.\n· Η ανάπτυξη της επιχείρησης και η επέκτασης αυτής και εκτός γεωγραφικών συνόρων.\nΩς αρνητικά αποτελέσματα, θα μπορούσαν να θεωρηθούν:\n· Το αρκετά μεγάλο κόστος που απαιτείται κατά την έναρξη της τηλεργασίας, προκειμένου να εκπαιδευτεί ανάλογα το προσωπικό και να αγοραστεί ο τεχνολογικός εξοπλισμός.\n· Ο επιπλέον χρόνος που απαιτείται λόγω της μη φυσικής παρουσίας του εργαζομένου στο χώρο, προκειμένου να χτιστούν σχέσεις αμοιβαίας εμπιστοσύνης μεταξύ των μερών και φυσικά να υπάρχει η αμεσότητα αποφάσεων ο συντονισμός και ο έλεγχος των εργαζομένων από τους εργοδότες.\n· Η αναγκαιότητα οργανωτικής αναδιάρθρωσης και η πραγματοποίηση αυτής.\n· Ο προγραμματισμός των ενεργειών και η ανάθεση αρμοδιοτήτων.\n· Η πιθανή, μη συμπόρευση των ιδεών του τηλεργαζομένου με την πολιτική της επιχείρησης, λόγω της έλλειψης συνεχούς και άμεσης επικοινωνίας με την τελευταία, άρα μη υιοθέτηση της εταιρικής κουλτούρας από τον ίδιο.\n· Η μειωμένη επαφή του, με το υπόλοιπο εργατικό δυναμικό κάτι για το οποίο ελλοχεύει ο κίνδυνος να παρουσιαστεί έλλειψη της ομαδικότητας και της κοινής διαχείρισης των θεμάτων που ανακύπτουν.\n· Ο μη έλεγχος του εργαζόμενου, ο οποίος σε σημαντικό βαθμό επιτυγχάνεται με τη φυσική παρουσία του, στο χώρο εργασίας.\n· Η μη οικονομική κάλυψη της υπερεργασίας.\n· Η απώλεια σημαντικών δεδομένων της εταιρείας, λόγω της μη ύπαρξης αντιγράφων ασφαλείας.\n· Η έλλειψη τεχνικής υποστήριξης των μηχανημάτων που βρίσκονται στο χώρο του εργαζομένου.\n· Η αντιγραφή σημαντικών προγραμμάτων και έργων, των εταιρειών και η πιθανή διοχέτευση τους, σε ανταγωνίστριες επιχειρήσεις.\n· Η μη πλήρης νομοθετική κάλυψη του εργαζομένου και των προσωπικών του δεδομένων.\nΚατόπιν όλων των ανωτέρων και λαμβάνοντας υπόψη ότι η τηλεργασία δεν είναι μία μορφή εργασίας που παρουσιάστηκε τώρα, λόγω του Covid-19, αλλά σε προηγούμενες δεκαετίες, θα πρέπει να τονιστεί η αναγκαιότητα της κάλυψης – προστασίας των τηλεργαζομένων, από τις διατάξεις του Εργατικού Δικαίου με τη σύναψη συμβάσεων εξηρτημένης εργασίας και τη θεμελίωση των ασφαλιστικών τους δικαιωμάτων.\nΕιδικότερα, επιβάλλεται πλέον, η ύπαρξη θεσμικού πλαισίου, στο οποίο θα ρυθμίζονται όλες οι πτυχές αυτής και γενικότερα όσες αρχές του Εργατικού δικαίου διέπουν τις λοιπές συμβάσεις εργασίας, να προβλέπονται και για τις ανάγκες της συγκεκριμένης μορφής.\nΕπιπλέον δέον είναι να υπάρξουν στα πλαίσια αυτής της μορφής εργασίας και προγράμματα από την Ε.Ε., τα οποία θα έχουν ως απώτερο στόχο και σκοπό την διερεύνηση της ανάπτυξής της.\nΝα σημειωθεί ότι ένα σημαντικό βήμα είχε γίνει παλαιότερα με την ενσωμάτωση της Ευρωπαϊκής «Συμφωνίας – Πλαίσιο για την Τηλεργασία» το 2002, από την Εθνική Γενική Συλλογική Σύμβαση Εργασίας 2006 – 2007.\nΣε κάθε όμως περίπτωση, απαιτείται:\n· Ένα ολοκληρωμένο αυτοτελές νομοθετικό πλαίσιο της λειτουργίας της τηλεργασίας σε όλες τις παραμέτρους της, ήτοι φορολογικά, ασφαλιστικά, μισθολογικά, εργασιακά και μία επιπλέον ειδική προστασία της, λόγω της ιδιαιτερότητας των συνθηκών που συντελείται.\n· Ο καθορισμός του εργατικού καθεστώτος του τηλεργαζομένου που είναι άμεσα ενταγμένος σε μια επιχείρηση, ώστε να διενεργείται άμεσος έλεγχος από τον εργοδότη, σύμφωνα με τις διατάξεις του εργατικού δικαίου και με αυτόν τον τρόπο θα καθορίζονται και θα προσδιορίζονται επακριβώς οι μεταξύ τους εργασιακές σχέσεις.\n· Η ισότητα των δικαιωμάτων των τηλεργαζόμενων, έναντι όσων έχουν οι λοιποί εργαζόμενοι που συνδέονται με άλλης μορφής συμβάσεων εργασίας με τις επιχειρήσεις, καθώς οι ίσες ευκαιρίες προοπτικών και επαγγελματικής τους εξέλιξης και εκπαίδευσης και οι μισθολογικές τους αναβαθμίσεις.\n· Τα ίσα δικαιώματα που θα προβλέπονται για τις άδειες εργασίας, την τήρηση των διακοπών και των εορτών, την κάλυψη των εξόδων τηλεργασίας, την ιατρική τους κάλυψη, την πρόβλεψη υπερωριών και την ανάλυση-πρόβλεψη, στις περιπτώσεις, που ένα ατύχημα χαρακτηρίζεται ως εργατικό, καθώς και τα όσα διέπουν την απόλυση αυτού και τις προβλεπόμενες από το Νόμο, ανά περίπτωση, αποζημιώσεις.\n· Η διασφάλιση των συνθηκών υγιεινής και ασφάλειας των εργαζομένων.\n· Η κατοχύρωση της συλλογικής τους δράσης, μέσω της παροχής πληροφοριών από την επιχείρηση και τους συναδέλφους τους και τυχόν συνδικαλιστικά τους όργανα.\n· Ο ορισμός ρητώς των όρων της τηλεργασίας και η σαφής αναφορά τους σε συμβάσεις.\n· Τέλος το κατοχυρωμένο δικαίωμα του τηλεργαζομένου να επανέλθει στους χώρους της επιχείρησης.\nΗ εποχή της ψηφιακής εξέλιξης και ανάπτυξης καθώς και η δύσκολη στιγμή που διανύει όλος ο πλανήτης, λόγω της πανδημίας, μας οδηγούν στην αναθεώρηση των εργασιακών σχέσεων και του τρόπου παροχής εργασίας και επιτάσσουν την αναθεώρηση – συμπλήρωση των διατάξεων του Εργατικού Δικαίου, όσων αφορά στις σχέσεις που πλέον θα διέπουν τους εργαζομένους με τις επιχειρήσεις.